James Fenimore Cooper - Wikipedia, entziklopedia askea.\nBurlington (New Jersey), 1789ko irailaren 15a\nCooperstown (New York), 1851ko irailaren 14a (61 urte)\nChrist Churchyard (en)\nSusan Augusta Delancey (en)\nSusan Fenimore Cooper (en)\nPaul Fenimore Cooper (en)\nidazlea, ofizierra, eleberrigilea, haur literatura idazlea eta biografoa\nJames Fenimore Cooper (Burlington, New Jersey, AEB, 1789ko irailaren 15a - Cooperstown, New York, AEB 1851ko irailaren 15a) Estatu Batuetako eleberrigile erromantikoa izan zen.\nKolono baten semea zen, eta New York estatuko amerindiarrekin harremanak izan zituen haurtzaroan. Walter Scottek bultzatuta hasi zen idazten. Bere lehenengo eleberriaz (Precaution, 1820) inolako arrakastarik lortu ez zuen arren, bigarrenarekin (The Spy, "Espia", 1821) Estatu Batuetako eta Europako irakurleria bereganatu zuen (Europan bizi izan zen 1826tik 1833ra).\n1823tik 1841ra bitartean, Leatherstocking Tales ("Larruzko Galtzerdiaren ipuinak") kontakizun-bilduma eman zuen argitara. Natty Bumpo amerindiarrek jaso eta Larruzko Galtzerdia edo Belatzaren Begia izenez deitzen zuten haurra da bost kontakizun horietako pertsonaia nagusia. Kontakizunek XVIII. mende bukaeran Ingalaterrako eta Frantziako gudarosteen artean izan ziren gatazkak dituzte kontagai.\nBere lan ezagunenak The Last of the Mohicans ("Azken Mohikanoa", 1826), The Prairie ("Zelaia", 1827) eta The Deerslayer ("Orkatz ehiztaria", 1841) dira. 1838. urtean Estatu Batuei buruzko obra kritiko bat idatzi zuen: The American Democrat ("Ameriketako demokrata").\nMark Twainen eta Edgar Allan Poeren mailako idazleek haren estiloaren sinpletasunari kritikak egin bazizkioten ere, Cooper da Estatu Batuetako lehen urteetako giroa islatzen jakin duen idazle hoberenetako bat.\nWikimedia Commonsen badira fitxategi gehiago, gai hau dutenak: James Fenimore Cooper\nMultimedia: James Fenimore Cooper\nBNF: 118975923 (data)\nGutenberg proiektua: 483


Txertoaren hirugarren dosia abian da herrialde aberatsetan eta laugarren dosia ere ezarriko zaie arrisku taldekoei. Denborarekin txertoek eragindako antigorputzak galdu egiten dira, eta horiek gehitzeko errefortzu dosiak jartzea da gobernuen estrategia. Baina txertoen alde dauden zenbait inmunologok adierazi du zentzugabea dela bigarren dositik aurrera gehiago hartzea. Izan ere, gorputzak badu, antigorputzez gain, COVID-19ari aurre egiteko beste defentsa mota bat ere: inmunitate zelularra. Eta hau denbora luzean mantentzen dute gaitza pasatu dutenek (txertorik hartu ez badute ere) eta txertoaren bi dosi hartuak dituztenek. Horregatik diote hirugarren dosia zaurgarriak diren pertsonei eman behar zaiela eta kasu bakoitza ongi aztertuta, eta garrantzitsuagoa dela mundu osoan pertsona denek txerto dosi bat edo bi hartzeko aukera izatea, gu bizi garen eremuan jende guztiak hirugarrena hartzea baino.\nTxertoaren hirugarren dosia abian da eta Espainiako Gobernuak adierazi duenez, laugarren dosia ere ezarriko zaie arrisku taldekoei. Europako Medikamentu Agentziako kide den Marco Cavalerik urtarrilaren 11n adierazi zuen “estrategia hau epe luzera ez dela jasangarria (...). Ezin dugu jarraitu hiru edo lau hilero gizarteari orokorrean dosiak ematen”.\nTxertoek indartzen dituzten antigorputzak denborarekin galdu egiten dira, eta hori da errefortzu dosiak banatzen jarraitzeko argudioa. Espainiako Inmunologia Elkarteko lehendakari Marcos López Hoyosek azaldu duenez, antigorputzak bi modutara eskuratzen ditu gorputzak: gaixotasuna pasa duelako edo txerto bidez sartu zaizkiolako, “baina antigorputzek denborarekin galdu egiten dute gaitasun neutralizatzailea”.\nAntigorputz neutralizatzaileek eragozten dute birusa zeluletara sartzea eta gorputzak infekzioa izatea, baina antigorputz horiek epe mugatuan izaten ditu gorputzak. Txertoaren hirugarren dosiarekin, hein batean, gorputzak gaitasun hori berreskuratzen du, López Hoyosek azaldutakoaren arabera: “Badira datuak diotenak hirugarren dosia hartuta, antigorputzek Omicronen aurrean eraginkortasuna %60 berreskuratzen dutela”. Baina hilabete batzuk geroago, berriro ere antigorputz hauek galdu egiten dira.\nAntigorputzak galtzeak ez du esan nahi koronabirusari aurre egiteko gaitasuna galdu denik\nGizakiaren organismoak gaitzei aurre egiteko erreminta bat dira antigorputzak, baina ez bakarra. Inmunitate zelularra ere badu gorputzak, T zelulen bidez batez ere eta honek memoria dauka: iraganean gaitza pasatu duten edo txertoa hartu duten gorputzetan, inmunitate zelularra martxan jartzen da gaitzarekin berriz topo egiten denean. África González inmunologian katedradunak azaldu duenez, “zure antigorputzen maila jaitsi egin bada gaixotu egin zaitezke, baina zure memoria inmunitarioa martxan jartzen da (hiru eta bost egun artean behar ditu) eta berriz antigorputzak eta memoria zelulak sortzeari ekiten diozu; horrela, azkar buelta ematen zaion infekzio txiki bat pasatuko duzu. Baina txertorik hartu ez baduzu edo ez baduzu aurrez birusa pasatu, ez duzu memoria hori garatuta eta infekzio larriagoa izan dezakezu”.\nInmunitate zelular hau aktibatzeko, ez da hirugarren txerto dosirik behar, inmunologo hauen arabera. Beraz, hirugarren dosiaren helburua zein den planteatzen dute: badirudi infekzio kopurua gutxitzea dela Espainiako Gobernuaren helburua, hau da, hirugarren dosia erabili nahi dela antigorputz neutralizatzaileak indartzeko, baina gaixotasunari begira ez luke hainbesteko eraginkortasunik, bi dosiko pauta osoarekin jada gutxituta bailegoke gaixotasuna larri pasatzeko arriskua. José Gómez Rial Konpostelako Ospitale Unibertsitarioko inmunologoak honela azaldu du: “Bi dosi hartuta inmunokonpetentea den pertsonak, inmunitate zelularraren bidez gaitasun bikaina du birusaren edozein aldaerari aurre egiteko, praktikan ikusten ari garen bezala”. Txertorik hartu gabe COVID-a pasatu duten gorputzek ere bereganatua dute inmunitate zelularra.\nArtikulu honetan aipatuak diren inmunologoak herritar denei etengabe errefortzu dosiak jartzearen aurka daude. África Gonzálezek ohartarazi duenez, behin eta berriz dosiak jasotzeak “ez du zentzurik eta ez da gomendagarria. Sistema inmunitarioa akitu daiteke”. Gómez Rialen arabera, “ikuspegi inmunologikotik, zentzugabekeria da biztanleria osoarentzako estrategia orokor moduan”. Zaurgarrien kasuan zentzua izan lezakeela dio, baina komeni litzatekeela txertoa Omicron aldaerarako egokitzea eta estuki ikertzea zaurgarrien inmunitate zelularra, alferrikako dosiak ematea saihesteko.\n"Koronabirusa pasa duena txertatzeak ez du ez hanka ez bururik. Immunologiaz gutxieneko oinarria duenak badaki hori"\nEspainiako Inmunologia Elkarteko hainbat kidek hirugarren dosia orokortzearekin bat egin badituzte ere adierazpen hauek, inmunologia ikuspegitik oinarri-oinarrizko kontua da inmunitate zelularrarena. 2021eko uztailean ARGIAn jaso genituen analisi klinikoetan berezitua den Marisa García Alonsoren hitzak adierazgarriak dira: "Koronabirusa pasa duena txertatzeak ez du ez hanka ez bururik. Immunologiaz gutxieneko oinarria duenak badaki hori". Urtebetean egin zituen analisi klinikoetatik ondorioztatu zuen COVID-19a pasatu duten gorputzek ez dutela memoria immunitarioa galtzen eta beraz, gorputz hori berriz kutsatzen bada, gorputza aurre egiteko gai dela: "Birusa pasatu duen pertsonak, zentzu horretan, zortea dauka, ez du txertoan pentsatu beharrik. Nik txertoa hartu aurretik beti antigorputz proba bat egingo nuke, garbi izateko ez dudala birusarekin kontakturik izan aurretik".\nGara egunkariak berrikitan elkarrizketatu duen Eduardo López-Collazo immunologoa ere norabide berean mintzatu da: "Inmunitate zelularrarekin ez da txertorik behar eta orain arazoa Hirugarren Mundua da".\nKanal honetan artxibatua: Covid-19 shockean adi


Nazioartekotzea, esportazioei eusteko estrategia | Gaindegia\nNazioartekotzea, esportazioei eusteko estrategia\nSubmitted by gaindegia on 2017, iraila 7 - 17:04\nKrisi aroko lehen urteak pasa ondoren Euskal Herriko esportazioak nazioartekotu egin dira eta horrek lagundu du, neurri handi batean, Espainiara egin ohi ziren esportazioen beherakada leuntzen. Baina azken urtetan euskal esportazioen kopuruak gora egin badu ere, oraindik ez dira 2008ko zifrak eskuratu. Bilakaera horren inguruko xehetasunak azaltzen dira jarraian.\nEuskal Herriko esportazioek beheraldi garrantzitsua izan zuten 2009. urtean. Hurrengo biurtekoan, ordea, berriz ere gora egin zuten, eta 2011az geroztik esportazioen bolumen orokorra paretsu mantendu da. Izan ere, Espainia helmuga duten esportazioen bolumena gainbehera doa, eta Espainia bezero garrantzitsua izan arren, gero eta pisu txikiagoa dauka Euskal Herriko guztizko esportazio bolumenean. Bien bitartean, enpresek nazioartekotzeari ekin diote, bezero-zorroa handituz eta anitzagoa eginez, bai eta harreman historikoak indartuz ere. Orotara, esportazioek Euskal Herriko BPGaren %54,5 osatzen dute (2014), 2008. urtean baino 2,8 puntu gutxiago.\nEuskal Herriko ekonomia egiturak tradizioz esportaziorako joera handia izan du, eta horren zutabe nagusia, industria da. Esaterako, 2015 urteko (behin-behineko) datuen arabera, BPGaren %52,9a esportazioak dira, Danimarkaren parean eta Alemaniaren aurretik.\nMundu mailako potentzia berrien esportazio jarioa gorakada doa, baina harreman ekonomiko historikoen eta XX. mendeko estatuen arteko aliantza politikoen itzala oso handia da. Euskal Herriko esportazioen bezero nagusiak Espainia, Frantzia, Alemania, Erresuma Batua, AEB eta Italia dira, hurrenkera horretan. Krisi aroan, Maroko, Espainia, Aljeria eta Portugalek pisua galdu dute gure bezero-zorroan.\nEsportazioek eta inportazioek behera egin dute [2015eko 1.go hiruhilekoa]


Hitzarmenaren alde borrokan jarraituko du ArcelorMittal Olaberriako LAB sindikatuak - Goierriko Hitza : Goierriko Hitza\nHitzarmenaren alde borrokan jarraituko du ArcelorMittal Olaberriako LAB sindikatuak\nSindikatuak ez du nahikotzat jotzen CCOO, ELA eta UGT sindikatuek Zuzendaritzarekin sinatu berri duten aurreakordioa\nArcelorMittal Olaberriako LAB sindikatuko langileak protestan\nArcelorMittal Olaberriako LAB sindikatuak komunikatu batean adierazi duenez, ez du nahikotzat jotzen CCOO, ELA eta UGT sindikatuek Zuzendaritzarekin sinatu berri duten aurreakordioa, haien ustetan langile batzarrean adostutako helburuetatik urrun dagoelako.\n“Gure ustetan borrokari jarraipena emateko momentua da. Izan ere bi hilabete igaro dira langileok batzarrean ELA eta UGT sindikatuek gutxiengoan sinatutako aurreakordioa atzera bota genuenetik”. Batzar horretan ere beste zenbait puntu adostu zituzten, hala nola lau ardatz dituen plataforma berria eta horren alde borrokatzeko mobilizazio agenda. Plataformak bere gain hartzen ditu: egutegiak, sorospen kutxa, soldata igoera eta enplegua.\nOsasun krisiak eragindako egoera dela eta, eta Zuzendaritzaren aldetik mobilizazioen baitan mehatxuak jaso dituztela argurdiatuta, azkenean hauek plataformako edukiez hitz egiteko mahai negoziatzailean esertzea lortu zutela adierazi dute. Egutegien gaiaren inguruko aldarrikapenak onartu dituzte azkenean, eta hori dela eta “modu positiboan baloratzen dute orain arteko borroka”.\n“Ordea Zuzendaritzaren asmoa hasieratik izaten ari da aldarrikatu ditugun edukirik jasoko ez duen hitzarmena lortu nahian, lan baldintzen kaskartzea eta enplegu suntsiketa dakartzana”, adierazi dute komunikatuan. Hori dela eta, ez datoz bat azken bileran beste sindikatuek aurreakordioa sinatzeko hartu zuten erabakiarekin, haien ustetan sorospen kutsa, soldata igoera eta enpleguari dagokionean aurreko aurreakordioarekin konparatuz ez baitute aurrerapausorik eman CCOO, ELA eta UGTk hau sinatu ostean.\nAurreakordioa bozketara eraman nahi den modua ere kezkagarritzat jo dute, hiru sindikatuak ados jarri baitira langile asanblada burutu dadin ukatzeko. “Pandemia aitzakiatzat hartuta (uztailean asanblada burutu genuenean eta modu seguruan gainera) hautetsontziak jarri eta modu indibidualean langile bakoitzak bai edo ez bozkatuko duela erabaki da”, eta adierazi dutenez modu honetan langileei hitza hartzeko aukerarik gabe utzi dituzte. Hori dela eta, erabakia berraztertzeko eta langileek aurreakordioa babesten duten edo ez erabakitzeko asanblada bat egitea eskatu dute.\n“Esan bezala, ArcelorMittal Olaberriako LABeko kideok uste dugu edukiei dagokionez ezarri ziren helburuetatik urrun geundela eta aurreakordioaren sinadurak garamatzan borrokaren desaktibaziora beharrean mobilizazioa eta borroka bultzatzeko momentua dela hitzarmen duin bat lortzeko” adierazi dute komunikatuaren amaieran.


Bordari eta euskalerria - Trabajos de investigación - 440 Palabras\nPágina principal Ensayos Bordari eta euskalerria\nPáginas: 2 (440 palabras) Publicado: 26 de julio de 2010\nBORDARI ETA HERRIA ELKARRI BEGIRA\nFernando Artolaren jaiotzaren mendeurrena dela eta, esan dezagun lehendabizikoz Bordarik berak Hondarribian pizturiko sua ez dela itzali. Nahiz eta orain hogeitazazpi urte San Blas egunean hil, gaur den egunean ere bere oroimenak bizirik dirau gure herriko hainbat txokotan eta bihotzetan. Izan ere, maitasunezkoak izan ziren Bordariren herriarekiko lokarriak.Maiteminduen harremanak! Agian, eskertzekoa da “kasualitate hutsez” (Gabinete Caligari) San Balentin egunean jaiotzea duela ehun urte. Urruti joan gaitezke, urrutiegi ere, Bordari gogoratuz, zerensakon eta maitasunez ikertua izan baita hainbat adituren eskutik. Bordarik bazekien jendea maitatzen eta liluratzen, bihotz eta sormen haundiko gizakia baitzen. Bihotzak bultzaturik eta sormenaklagundurik osoa emana bizitu zen. Nori emana? Bere barneko suei: euskara, Euskalerriko kultura, Hondarribia, lagunak, Jainkoa eta familia. Horren guztiaren lekuko Mertxe Ezeizak “Fernando Artola Bordari”argitaratutako lan txalogarria dugu, baita Hondarribia aldizkaria 2000.eko ale berezia ere .\nLantxo honetan Bordariren suetako bati buruz arituko gara: Hondarribia. Bordariren berezitasuniknabarmenena, gure ikuspuntutik, euskal kultura herrigintzarekin txol loturik egotea da. Mota guztietako Hondarribiko kultur ekintzetan eta saltsetan nabaritzen zen, antolatuetan parte hartuz eta, askotan,berriak sortuz. Hau dela eta, Bordari bizirik zegoela aukera izan zuen herriaren esker ona eta miresmena jasotzeko baina, egia esatekotan osoa esan behar baldin bada, gure artean desagertu ondoren berealdeko omenaldiak eta oroimenak ugariak izan dira. Aurten ere, bere jaiotzaren ehun urteko ateak irekitzeko, literatur tailer bat “Aritz beraren adarrak” liburuari buruz gauzatu egin da, Maite GonzalezEsnalek zuzendua. Herriak Bordariri aipaturiko kultur ekintza eta Bordarik herriari? Ba, orain arte, denborak ez baditu Bordariren oroitzak irentsi, askoz gutxiago hemendik aurrera. Suerteko ibili,...\nSan vicente y talcahuano


PDF (136 KB - 4 orri.)\nHainbat dekreturen bidez onartuz joan dira, Euskal Autonomia Erkidegoaren eremuan, Justizia Administrazioaren zerbitzuko langileen lanpostu-zerrendak. Horrela, besteak beste, honako hauek aipa daitezke:\n224/2012 Dekretua, urriaren 23koa, Vitoria-Gasteizko barruti judizialari dagozkion Euskal Autonomia Erkidegoko Justizia Administrazioko lanpostu-zerrendak onartzeko dena.\nLanpostu-zerrendak Justizia Administrazioaren barne-egiturak antolatzeko baliabideak dira. Beraz, indarrean dauden prozeduren arabera izapidetu ondoren, aldeko txostena jaso duten aldaketak lanpostu-zerrendetan sartu behar dira aldian-aldian, Botere Judizialari buruzko uztailaren 1eko 6/1985 Lege Organikoaren 521., 522. eta 523. artikuluetan ezarritakoa betetzeko.\n2021eko abenduaren 1ean argitaratu zen Estatuko Aldizkari Ofizialean azaroaren 30eko 1052/2021 Errege Dekretua, 2021eko programazioari dagozkion berrogeita hamasei unitate judizial sortzeari buruzkoa. Unitate horien artean, Euskal Autonomia Erkidegoko bi unitate berri daude: Vitoria-Gasteizko Lehen Auzialdiko 9 zenbakiko Epaitegia eta Donostiako Merkataritza Arloko 2 zenbakiko Epaitegia.\n2022ko otsailaren 26an argitaratu zen Estatuko Aldizkari Ofizialean otsailaren 23ko JUS/123/2022 Agindua, 2021eko programazioari dagozkion hiru epaitegi martxan jartzea xedatzen duena, martxan jartzeko data gisa 2022ko ekainaren 30a hartuta.\nDekretu honen xedea da, beraz, lanpostu horiek goian aipatutako dekretuen bidez onartutako lanpostu-zerrendetan sartzea.\nHorrenbestez, Berdintasun, Justizia eta Gizarte Politiketako sailburuak proposatuta, eta Gobernu Kontseiluak 2022ko ekainaren 7ko egindako bileran aztertu eta onartu ondoren, hau\nArtikulu bakarra.– Dekretu hauen bidez onartutako lanpostu-zerrendetan egindako aldaketak onartzea, dekretu honen eranskinean aurreikusitako baldintzetan:\nDekretu honek amaiera ematen dio administrazio-bideari, eta, haren aurka, aukerako berraztertze-errekurtsoa aurkez dakioke Gobernu Kontseiluari, hilabeteko epean, dekretua argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, dekretua argitaratu eta hurrengo egunetik aurrera.\nVitoria-Gasteizen, 2022ko ekainaren 7an.


barren.eus - Elgoibarrek lekua izango du La Sexta telebista katearen 10. urteurrenean\nArgitaratua: 2016-03-10 13:44\nLa Sexta telebista kateak hamar urte beteko ditu aurten, eta urteurrena ospatzeko saio berezia prestatzen dihardute. Euskal Herriko toki esanguratsu bat behar zutela-eta, Elgoibarko Kalegoen plaza aukeratu zuten eta hainbat herritarren iritziak grabatzen aritu ziren atzo.\nHamargarren urteurreneko saio berezia prestatzen ari den La Sexta telebista kateko ekoizleak azaldutakoaren arabera, apirilaren 10ean emango dute saioa, oraindik ordua zehazteke dagoen arren. Espainiako hainbat herri aukeratu dituzte grabazioak egiteko, eta Euskal Herrian Elgoibar aukeratu dute. "Euskal Herriko leku esanguratsu bat behar genuen eta Interneten bila ari ginela Elgoibarko eta Leitzako plazak iruditu zitzaizkigun aproposenak gure asmoetarako. Elgoibarkoa aukeratu genuen azkenean. Harria, arkupeak, eliza... multzo oso polita osatzen dutela iruditu zitzaizkigun".\nEguraldiak gehiegi lagundu ez arren, saiorako grabaketak egiten aritu ziren atzo. Plazaren erdian bi kontainer handi jarri zituzten, horien irudirik ez argitaratzeko eskatu duten arren. Zenbait herritarri elkarrizketak ere egin zizkieten. Izan ere, La Sextako zuzendari Mario Lopezek adierazi duenez, 2006tik gaur arte gizartea nola aldatu den irudikatu nahi dute, besteak beste, urteurreneko saio berezian.


Hauteskunde kanpaina hasteko herri argazkia aterako du gaur EHBilduk - Usurbil - Noaua.eus\nHauteskunde kanpaina hasteko herri argazkia aterako du gaur EHBilduk\nNoaua Aldizkaria 2020-06-26 07:50\nEHBilduk iazko udal hauteskundeetarako kanpainan atera zuen argazkia.\nGauerdiaz geroztik abian da ofizialki, EAE-ko Legebiltzarra berritzeko uztailaren 12rako deitu diren hauteskundei begirako kanpaina. Eragile politikoek herritarren bozka eskatzeko duten bi asteko tarte honen baitan lehen hitzordua deitu du Usurbilgo EHBilduk ostiral honetarako (ekainak 26). Herri argazkia aterako du 20:15ean Sutegi atarian.\n"Uztailaren 12ko hauteskunde kanpaina hasten da ekainaren 26an eta Usurbilen hasiera 20:15etan argazki herrikoi batekin emango diogu. Sutegi aurrean elkartuko gara! Animatu! Merezi duzun herria egiteko prest!", luzatu dute gonbita Usurbilgo EHBildutik.\nHauteskunde kanpainako lehen hitzordua finkatu dute gaurko herri argazkia ateratzeko deialdiarekin. Bigarren ekitaldi bat ere antolatu dute ordea igande honetarako (ekainak 28), eguerdiko 12:30etan Mikel Laboa plazan. Ekitaldi politikoa ospatuko du EHBilduk; Sorturen idazkari nagusi Arkaitz Rodriguez eta Gipuzkoako Batzar Nagusietako EHBilduren batzarkide Esti Elduaien gonbidatu dituzte hitzordura. "Gerturatu zaitezte!", luzatu dute gonbita.


Mina arintzen duten loreak | EIBZko liburutegia\nAste gutxi barru ezohiko ikuskizuna gertatuko da Arabako hainbat lur eremutan. Lurraldean sakabanatuta dauden 140 hektarea inguru lore deigarriekin koloreztatuko dira. Kolore horrek egun gutxi batzuk baino ez du iraungo, eta, lore hostoak galdu ahala, kapsula batzuk geldituko dira agerian. Edertasuna galdu duen landare hori da, hain zuzen ere, lehengaia. Botika industriak minari aurre egiteko analgesikoak eta eztula eteteko botikak prestatuko ditu landare horrekin.\nBotika industriarentzat opio belarraren laborantza aspaldikoa da, baina Euskal Herrian duela urte gutxi sartu zen, Arabatik hasita. Azken hamar urteetan lo belarra edo opioa poliki-poliki sartu da zenbait nekazariren labore txandakatzean, eta, oraindik hedadura txikia duen arren, ekartzen dituen emaitza onei esker egonkortzen ari da. Gasteizko udalerriaz gain, Trebiñu, Berantevilla, Langraiz Oka, Erriberabeitia, Armiñon eta Zanbranan lantzen ari dira lo belarra.\nGaur egun labore horren hedadura txikia da; aurten Araban 300 hektarea lantzeko baimena jaso dute nekazariek, baina erdia inguru baino ez dituzte landuko. Eta Trebiñuko lurretan 200 hektarea lantzeko baimena izan arren, azkenean 50 baino ez dituzte garaiz landu, eta dagoeneko berandu da berriro lantzeko. Orain arte lo belarrarekin proba egin dutenak harekin jarraitzearen aldekoak dira, nahiz eta onartu eskaera beti botika enpresen beharren menpe dagoela.\nEztula eta minbizia\nEspainiako Osasun Ministerioak nabarmendu du opio belarraren laborantza botikagintzarentzat dela, eta enpresa horien beharren arabera hazten dela. «Laborategiek botika baten egitasmo zehatza aurkeztu behar dute, eta, horren arabera, behar duten lehengaiaren datuak zehazten dituzte». Espainian Alcaliber enpresa da lo belarra hazteko eta tratatzeko baimena duen enpresa bakarra, eta enpresa hori da, hain zuzen ere, Arabako nekazariekin harremanetan jartzen dena laborantzaren hedadura eta baldintzak zehazteko.\nAlcaliberrek Arabako lurretan hazitako lo belarretik aterako ditu, besteak beste, botika enpresek erabiliko dituzten lehengaiak. Prozesu horretan lehortutako landare osoa baliatzen du, eta ez soilik kapsula. Hain zuzen ere, opio belarrean izaera terapeutikoa izan dezaketen 70 alkaloide baino gehiago daude, eta horiek sintetizatzea du helburu aipatu enpresak.\nAlkaloideen artean ezagunena morfina da, min akutua arintzeko helburua duen substantzia, minbizi kasuetan, bihotzekoen ondorioz eragindakoetan eta ebakuntzen ostekoetan, besteak beste. Alcaliberrek kodeina ere sintetizatzen du opio belarretik; morfina baino indar gutxiago duen analgesikoa da, baina eragin lasaigarria duena. Halaber, eztula lasaitzeko erabiltzen da. Horiez gain, muskulu jakin batzuk lasaitzeko, espasmoak kentzeko eta odol hodiak zabaltzeko balio duten gaiak ateratzen dituzte opiotik, baita naxolona ere, opiazeoen gaindosiak tratatzeko substantzia.\nAzkenik, opio belarraren kapsulan dauden haziak garbitu, lehortu, eta elikagai moduan merkaturatzen ditu Alcaliber enpresak. Urtean 7.000 eta 9.000 tona artean merkaturatzen dituztela jakinarazi du, bai okindegiko produktuak apaintzeko, bai txorientzako jana prestatzeko.\nBotika industriak berak erabaki zuen opio belarra lantzen hastea, Jose Luis Fresnok, Garlan kooperatibako zuzendari kudeatzaileak, gogorarazi duen bezala. «Enpresa agertu zen, eta harekin kontratu bat egiteko prest zeuden nekazariengatik galdetu zuen». Arabako kasuan, kooperatibak bazkideei informazioa emateko prozesuan hartu zuen parte, baina hortik aurrerakoak nekazarien eta enpresaren arteko kontratuetan zehaztutakoaren arabera mugatzen dira.\nLandare osagarri «egokia»\n«Nekazaritzan aroak erretzen ari dira», azaldu du Benito Ociok, Ventas de Armentia kooperatibako presidenteak. «Opio belarraren eta mota horretakoen laborantzak ohikoagoak ziren Espainia hegoaldean, baina poliki-poliki gero eta iparralderago ari da lantzen». Ocioren ustez, bi arrazoi daude lekualdatze hori ulertzeko. Lehenik eta behin, lehengai horren eskaria handitzen ari dela, eta, bestetik, lurrek ez dutela bost urtetik beherako txandaketarik onartzen. Hau da, produkzio «egokia» lortzeko, ohiko laboreen osagarri bat sartzeko beharra dutela, labore bakarra lantzea errentagarria ez delako.\nFresnok opio belarraren erabilgarritasuna nabarmendu du laboreak txandakatzerakoan. Labore osagarri gehienek produkzioa handitu eta belarrak zein izurriteak kontrolatzeko balio dute, baina errentagarria izan behar du, eta zenbait urtetan mantendu behar da. Opio belarrak baldintza horiek betetzen dituela uste du Fresnok, betiere eguraldiak laguntzen badu, eta dagoeneko zazpigarren urtea dute hainbat nekazarik lan horietan.\nOpio belarrak emaitza onak ekarri ditu azken urteetan Araban, eta enpresak produkzio egonkorra duela ikusita, eta nekazariei ematen dien egonkortasunaren ondorioz, hedatuz joan da. Egonkortasun ekonomiko hori gainontzeko laboreen araberakoa dela nabarmendu du Fresnok. Garia, elikagai bat izan beharrean, «burtsako produktu bat» dela salatu du, eta horrek jarduna baldintzatzen duela gaineratu. «Lo belarra errentagarria izango da merkatuaren arabera; garia edo garagarraren prezioa oso altua bada, ez da horren errentagarria izango». Opio belarraren prezioa aldez aurretik ezartzen denez, aurreikuspenak egiteko aukera ematen du, eguraldiaren menpe egonik betiere.\nErrentagarritasunari buruz hitz egiterakoan edozein laboreri buruz bezala hitz egin arren, prozesuari dagokionez zerikusi gutxi du opioak gariarekin, erremolatxarekin edo patatarekin. Hasieratik bukaerara arteko prozesua zorrotz gainbegiratzen du enpresak. Are gehiago, ereiten hasi aurretik ere bere irizpideak ezartzen ditu. «Nekazariek haien lurren berri ematen diote enpresari, eta bertako ingeniari agronomoek landarearentzako lur egokienak aukeratzen dituzte», azaldu du Ociok.\nEnpresako teknikariek lursail egokienak aukeratzen eta gero erein beharreko haziak ematen dizkiote nekazariei. Erein ondoren, nekazariak ohiko lanak egiten ditu, baina betiere enpresaren zaintzapean: ongarritu… Azkenik, uzta garaian enpresak bere gain hartzen du lan guztia. Nekazariek makineria jarri arren, enpresak kapsulak mozteko tresna berezi bat eramaten du, eta egunean bertan uzta Toledoko (Espainia) lantegi batera eramaten dute eta uztondoa erre.\nProzesu hori guztia Poliziaren zaintzapean egiten da, eta loraldi garaian ere soro horien zaintza areagotzen da. Hain zuzen ere, enpresak lursail bat aukeratu eta haren ezaugarrien berri eman behar dio Espainiako Barne Ministerioari. Zaintza horren helburua landarearen «erabilera ezegokia» galaraztea da, eta osasun arazoak saihestea. Hain justu, Espainiako Osasun Ministerioak ohartarazi du lo belar horren erretxina kontsumitzen duenak goragalea eta beherakoa izango dituela.\nKategoria Berria egunkaria, Ingurumena, etiketak 2013, Berria, Ingurumena, Jon Rejado, Nekazaritza, Opio belarra by liburutegia. Gorde lotura.


Iñigo Aranbarri idazleari elkarrizketa, larunbatean, 'Arte[faktua]'n | El Diario Vasco\nTelevisiónIñigo Aranbarri idazleari elkarrizketa, larunbatean, 'Arte[faktua]'n\n'Munduko tokirik ederrena' bere azkeneko lanaz arituko da Yolanda Mendiolarekin\nSábado, 16 marzo 2019, 09:31\nIñigo Aranbarri idazlea aste honetako gonbidatu nagusia izango da 'Arte[faktua]' literatur saioan. Bere jaioterria den Azkoitia herrian elkartuko da Yolanda Mendiola aurkezlearekin Munduko tokirik ederrena (Susa) azken lanaz hitz egiteko. Aranbarrik aspaldian buruan egosten edukitako 10 istorio bildu ditu liburuan. Kontakizun guztiak Urola bailaran kokatu ditu eta bere belaunaldikoen bizipenetan oinarrituta daude.\nFilologian lizentziaduna da Aranbarri, euskara irakaslea eta hainbat poema liburu, nobela eta saiakera idatzi ditu. Berria egunkarirako idatzitako artikuluekin Hizlandia liburua kaleratu zuen Susarekin. 2008an Zilarrezko Euskadi Saria jaso zuen.\nBere gonbidatua Xabier Gantzarain idazlea eta arte kritikoa da. Berriki, euskal arte garaikidearen historia hurbilaz diharduen Zuloa izeneko liburua idatzi du. Egun, Azpeitiko Dinamoa sormen gunea izango denaren kudeaketa lanetan dabil.\nIrakurlearen tartean, Azkoitiko Ixabel Jauregik Joxean Agirreren Ispiluak eta itsasoak liburuaren aipamena egingo du.\nGaldetegian, Rikardo Arregi, Idurre Eskisabel eta Ekaitz Goienetxea idazleek euren liburu kuttunen berri emango dute. Aste honetako Apalategia ataleko protagonista Jon Aizpurua da, Euskadi Irratiko 'Kultur Leihoa' saioko arduraduna.\nAste honetako Booktoube-aren egileak, Galdakaoko Elexalde Institutuko Paule, Ariadne eta Kari dira. Gomendatuko duten liburua, Fernando Morilloren Zauri ezkutuak da.\nHorrez guztiaz gain, asteroko nobedadeek, pitxiek eta Baionako Elkar, Garoa, Karrikiri eta Hitz liburu-denden gomendioek osatuko dute saioa.\n'Arte[faktua]' larunbat honetan izango da ikusgai 15:00etan ETB1en eta eitb.eus-en.


Lan duinaren aldeko akordioa proposatu diegu Confebask eta CEN patronalei | LAB SINDIKATUA\nEkintza Soziala Eskubide Sozialen Karta Lan duinaren aldeko akordioa proposatu diegu Confebask eta CEN patronalei\nLan duinaren aldeko akordioa proposatu diegu Confebask eta CEN patronalei\nLan duinaren alde Greba Orokorra egitera goaz urtarrilaren 30ean. Hori dela eta, Bilbon zein Iruñean, lan duinaren alde hainbat neurri zehatz eskatu dizkiogu Confebask eta CEN patronalari patronalari, eta, negoziatzeko borondaterik izan ezean, lan duinaren alde mobilizatzen jarraituko dugula ohartarazi dugu Euskal Herriko Eskubide Sozialen Kartatik, gehiengo sindikalaren izenean. Lan duinaren alde Greba Orokorra egitera goaz urtarrilaren 30ean. Hori dela eta, Bilbon zein Iruñean, lan duinaren alde hainbat neurri zehatz eskatu dizkiogu Confebask eta CEN patronalari patronalari, eta, negoziatzeko borondaterik izan ezean, lan duinaren alde mobilizatzen jarraituko dugula ohartarazi dugu Euskal Herriko Eskubide Sozialen Kartatik, gehiengo sindikalaren izenean. Akordio proposamen honekin, patronalak aukera izango luke esplotazio eta prekaritate basatian oinarritzen ez diren lan baldintzen alde urratsak emateko.\nEuskal Herriko Eskubide Sozialen Kartak urtarrilaren 30erako lanaren, pentsioen eta orobat, bizitzaren prekarizazioan bizitako egoera ezberdinen aurkako Greba Orokorra deitu du. Egun horretan pentsio, bizi eta lan duinaren alde lantokiak hustu eta kaleak beteko ditugu. Hain zuzen ere, Karta osatzen dugun eragileok aldarrikapen taula aurkeztu dugu instituzio eta patronal ezberdinen aurrean bizitza duin bat izateko gutxieneko eskaerekin. Bada, gaur, gehiengo sindikalaren izenean, Confebask eta CEN patronalei akordio zehatzak proposatu dizkiegu lan-baldintza duinen alde.\nLAB sindikatuaren izenean, Nafarroako bozeramaile Imanol Karrerak hartu du hitza Iruñean eta Negoziazio Kolektiboko eta Ekintza Sindikaleko idazkari Xabier Ugartemendiak, Bilbon. Azken honen hitzetan, "urteotan patronalak pertsonen aldeko eta langileok enpresetan inplikatu beharraz diskurtsoak egiten zituen bitartean, prekarizazio prozesuan sakontzeko neurriak eta erabakiak hartzen jarraitu du, langileon kaltean. Beraz, diskurtso horiek ez dute inongo sinesgarritasunik. Benetan pertsonen eta langileen aldeko jarrerak hartzeko prest balego, gaur egindako proposamen hauek onartzea besterik ez luke izango".\nEra berean, Estatuko gobernu berriak ezarri nahi dituen neurrien aurrean (1.000 euroko gutxieneko soldata, azpikontratazioaren aurrean neurri partzialak, lanaldi partzialak mantentzea edo berdintasun plan edukigabeak bultzatzea) esan behar dugu hauek ez diotela euskal langileek pairatzen duten egoerari irtenbiderik ekarriko. "Euskal Herrian gure egoera zehatzari erantzuten dioten neurriak hartu behar ditugu, gaur patronalari helarazi dizkiogun neurriak. Beharrezkoa da Lan Harremanetarako eta Babes Sozialerako Euskal Esparrua lortzea, Euskal Herriko langileen, lan-merkatuaren eta jendartearen neurrira egindakoa, horren baitan lan-araudi propio bat garatu ahal izateko", erantsi du Xabier Ugartemendiak.\nEuskal Herrian lan egitea ezin da prekaritate eta esplotazio basatian oinarritu. Hala, Kartak Confebask eta CEN patronalei proposatutako lau akordioak esplotazio horrekin amaitzeko gutxieneko neurriak dira. Zehazki hau da egindako eskaera:\n•\tEAEn eta Nafarroan 1.200 euroko gutxieneko soldata ezartzea, Europako Karta Sozialak finkatzen duen bataz-besteko diru sarreren %60arekin bat egiten duen zenbatekoa. Pobreziaren aurkako oinarrizko eskaera da.\n•\tAzpikontratetan ari diren langileentzako subrogazio eskubidea bermatzea. Azpikontratazio bidez lan-merkatua desarautzen ari direnen aurrean egonkortasunaren aldeko oinarrizko eskaera da.\n•\tAstean gehienez 35 orduko eta gutxienez 20 orduko lanaldia. Pobrezia, soldata baxuez gain, lanaldi partzialaren erabileraz hedatu da; eskaera honek galga jarri nahi dio bide horri eta, era berean, lanaren banaketaren aldeko hautua da teknologia berrien bitartez desager daitekeen enpleguaren aurrean.\n•\tSoldata arrakalari aurre egiteko eta benetako Berdintasun Planen aldeko neurriak. Emakumeek lan munduan bizi duten diskriminazioaren aurrean berdintasunera bideratutako eskaera da.


ELHUYAR Basque Research - Albistea: Abatareak emozioen komunikatzaile gisa\nHasiera > Albisteak > Abatareak emozioen komunikatzaile gisa\nAbatareak emozioen komunikatzaile gisa\nNoiz argitaratua: 08/07/09 | Kategoria: Ikerketa | Gaiak: #Orokorrak #Informatika #Teknologia\nTesiaren egilea, Amalia Ortiz Nicolás , Amalia Ortiz Nicolás\nEgungo sistema interaktiboei esker, erabiltzaileak modu askotara komunika daitezke ordenagailuekin, baina emozioen komunikazioa elkarrekintza horretatik kanpo geratzen da. UPV/EHUn aurkeztutako doktore-tesi batek abatareak edo pertsonaia birtualak erabiltzea proposatzen du, hitzez besteko komunikazioa —bereziki komunikazio emozionala— ahalbidetzeko modu eraginkor gisa.\nBadira hamarkada batzuk zientzialariak pertsonen eta ordenagailuen arteko elkarrekintza naturalago eta intuitiboago egiten ahalegintzen ari direla. Izan ere, aplikazio informatiko batek arrakasta edo porrota izatea, hein handi batean haren interfazearen arabera dago. Sistema eragilearekin komunikatzeko modua, adibidez, asko aurreratu da pantaila beltz batean komando-lerro konplexuak idatzi behar zirenetik honaino. Oraingo leiho-sistemak askoz ere erabilgarriagoak dira. Gaur egun, hiru dimentsioko grafikoak, ikusmen artifiziala eta hizketa-teknologiak bateratzen dituzten sistema interaktibo multimodalak garatu dira. Horien artean, ahotsa sintetizatzeko eta ezagutzeko gailuak dira zabalduenak.\nBaina sistema horiek ere mugak dituzte, pertsonen arteko eguneroko elkarrekintza hitzez besteko komunikazioaz ere baliatzen baita, hain zuzen aurpegiko espresioez eta gorputzaren keinuez. Izan ere, aurrez-aurreko mezu baten onarpena erabilitako hitzen araberakoa da % 7an, ahotsa erabiltzeko moduaren araberakoa (doinua eta bolumena) % 38an, eta keinuen eta aurpegieren araberakoa % 55an. Horregatik, Amalia Ortiz Nicolásek uste du funtsezkoa dela hitzez besteko komunikazioa —bereziki emozionala— sor dezaketen moduluak txertatzea interfaze multimodaletan. Hori lortzeko, abatareak (pertsonaia birtualak) erabiltzea proposatu du Avatares para la interacción emocional (Emozio-interakziora zuzendutako abatareak) izeneko doktore-tesian. Amalia Ortiz Informatikan doktorea da eta VICOMTech-IK4 zentro teknologikoan lan egiten du Hezkuntza, Aisialdi eta e-Inklusiorako Elkarrekintza Sailean. UPV/EHUko Konputazio Zientziak eta Adimen Artifiziala saileko Néstor Garay-Vitoria eta María Teresa Linaza doktoreek zuzendu dute haren ikerketa.\nEmozioak sortzeko tresnak\nHitzez besteko komunikazioaren baitan, emozioei eta afektibitateari erreparatzen die Amalia Ortizen tesiak. Haren helburu nagusia da abatareak emozioak komunikatzeko gai diren ikustea. Ortiz doktoreak bere tesian emandako definizioaren arabera, abatareak pertsonaia birtualak dira, eta sistema batek gizakien antzeko itxura (aurpegia, begiak, gorputza, ahotsa...) eta portaera izatea ahalbidetzen dute.\nEgungo egitura edo arkitektura informatikoak aztertu eta guztiak interakzio-kasu zehatzetan oinarritzen direla ikusi ondoren, abatare bidezko edozein emozio-elkarrekintza jasan dezakeen arkitektura generiko bat diseinatu du Ortiz doktoreak. Era berean, erabiltzaileek eta sistema-garatzaileek emozioak modu erraz eta intuitiboan sortzeko eta espresatzeko behar dituzten tresnak diseinatu ditu: abatareak inongo ezagutzarik gabe sortzeko balio duen erreminta bat, eredu kognitibo eta emozionaletan oinarritutako sistema bat eta aginduak aurpegiera bihurtzen dituen modulu itzultzaile bat. Hainbat emozio sortu ondoren, Ortiz doktoreak animazio-modulu bat jarri du martxan, abatareak emozio bakoitza haren intentsitatearekin batera erakutsi dezan.\nEmoziozko interakzioa probatzen\nIkerketa kasu errealei aplikatzeko xedearekin, garatutako sortze- eta espresio-tresna guztiak biltzen dituzten hainbat aplikazio diseinatu ditu Ortiz doktoreak, berak sortutako arkitektura generikoaren baliagarritasuna egiaztatzeko asmoz. Hala jaio dira VICOMTech-IK4n garatutako IGARTUBEITI, AVACHAT, SASTEC eta ELEIN programak.\nHistoria narrazio digitalen bitartez bizitzea ahalbidetzen duen ibilaldi birtual batean datza IGARTUBEITI sistema. Hala, historia modu emozionalean bizi daiteke, hiru dimentsiotako grafikoen bidez eta azalpenak ematen dituen gidari birtual bati esker. AVACHAT, berriz, txat-sistema bat da, non erabiltzaileak testuen bidez komunikatzeaz gain, hiru dimentsiotako abatare baten bidez ere komunika baitaitezke, hitzezko zein hitzez besteko hizkuntza erabiliz. SASTEC sistemaren helburua da adimen-minusbaliotasuna duten erabiltzaileei laguntza eskaintzea. Horretarako, memoria trebatzeko hainbat ariketa diseinatu dira, erabiltzaile horien autonomia sustatzeko eta areagotzeko. Emoziozko abatareek osatutako interfazeak ditu sistemak. Azkenik, ELEIN e-Learning-era zuzendua dago, eta Internet bidez hezkuntzari lotutako edukiak modu berrian komunikatzea du helburu. Denbora errealean hitz egiteko gaitasuna duen eta ikastaroaren edukietan integratuta dagoen hiru dimentsioko irakasle bat eskaintzen du.\nErabiltzaileek ebaluatu egin dituzte aplikazio horiek eta, Ortiz doktoreak dioenez, haiek nahiago dute aplikazioak abatareen laguntzaz erabili, atseginagoa, errazagoa eta entretenigarriagoa iruditzen zaielako. Gainera, ikerketak frogatu du abatarearen aurpegiera gehienak ezagutzeko gai direla erabiltzaileak, eta, erabiltzaileen ustez, abatareek hobeto azaltzen dutela informazioa ohiko sistemek baino. Jasotako datuen arabera, ELEIN online ikastaroa erabili dutenen artean, erantzun zuzenak % 13 gehiago izan dira kontzeptuak abatare batek azaldu dituenean, eta beste % 10 igo dira erantzun zuzenak emozioak espresatzen dituen abatare batek azaldu dituenean kontzeptuak.\nOrtiz doktorearen ustez, interesgarria izango litzateke ahotsa sintetizatzen duen modulu bat martxan jartzea, abatarearen ahots-doinua haren aurpegierarekin bat etorriko balitz erabiltzaileen balorazioa hobea izango litzatekeela uste baitu. Hala, UPV/EHUn aurkeztutako doktore-tesi horrek atea irekitzen die ahotsak simulatzeko gai diren sintetizadoreei buruzko eta emozioak gorputz-jarreren bidez espresatzeko balio duten animazio-moduluei buruzko ikerketa berriei.\nTesiaren egilea, Amalia Ortiz Nicolás, Amalia Ortiz Nicolás


Jan Parandowski - Wikipedia, entziklopedia askea.\nJan Parandowski (Lviv, Austria-Hungariako Inperioa, gaur Ukraina, 1895eko maiatzaren 11 - Varsovia, Polonia, 1978ko irailaren 26a) poloniar idazlea eta itzultzailea izan zen.\nLviv, 1895eko maiatzaren 11\n4 Zimorowica Street in Warsaw (en)\nVarsovia, 1978ko irailaren 26a (83 urte)\nautorea, itzultzailea, idazlea eta filologo klasikoa\nGreziar autore batzuen obrak itzuli zituen. Obra nagusiak: Dysk olimpijski (1933, "Olinpiar diskoa"), Trzy znaki Zodiaku (1938, "Zodiakoko hiru zeinu") saioak. Eleberri nagusia: Niebo w plomieniach (1936, "Zerua Garretan"). Antzerkia ere landu zuen: Medea (1962).\nMultimedia: Jan Parandowski\nAzken aldaketa 23 otsaila 2019(e)an, 17:49(e)tan\nOrriaren azken aldaketa: 23 otsaila 2019, 17:49.


Pandemiak ekarritako geldialdia gainditze bidean, Rosarioko EEak zineari, gizataldeei eta ENEri zabaltzen dizkie ateak\nRosarioko Zazpirak Bat-ek antolatutako Zine Zikloa\nRosario, Argentina. Osasun neurriak hartzeari utzi gabe, eta batez ere poz eta itxaropen handiz, aurrez aurreko ekintzak antolatzen ari da berriro ere Rosarioko Zazpirak Bat Euskal Etxea. Urriaren 15ean Zine Zikloaren aurtengo lehenengo saioa egin zuten eta Asier Altuna zuzendariaren Amama filma proiektatu. Pelikula osteko eztabaida Zikloko arduradun Emilio Bellonek koordinatu zuen eta aktibitateari amaiera emateko bildutakoek afaria partekatu zuten.\nUrte berezi honetako bigarren eta azken zine saio presentziala azaroaren 5ean eskainiko da, aukeratutako izenburua Claude Lelouch-en Chacun sa vie dela. Euskal Etxetik nabarmendu digute aurtengo azkena izango bada ere, datorren urtean zikloak jarraitu egingo duela, beti ere Bellon adituaren ardurapean.\nDatozen asteei begira, beste hainbat ekitaldi iragartzen ari dira rosariotarrak. Azaroaren 19tik 22ra partaide izango dira hiriko Gizataldeen Azokan. Lau egunetan zehar, euren egoitzan bertan (Entre Rios 261) janari tipikoak prestatu eta salduko dituzte eta kultura stand batean Euskal Herriari eta Euskal Etxeari buruzko informazioa emateaz gain, "euskal nortasun" agiriak egingo dituzte, abizenen itzulpenaz eta armarrien berri ematearekin batera, bertatik adierazi digutenez. Azaroaren 22an, gainera, EEko dantzari txikiek, Gaztedi Zutik taldekoek eta dantzari ohiek dantza egingo dute Banderaren Monumentoan.\nAbenduan, Euskararen Nazioarteko Eguna ospatuko dute kantaldi batekin. Gonbitea irekia da eta Euskal Etxeko Iker Canut-ek egindako kantutegi digitala (ikus hemen) lagungarri erabiliko da. Urte amaierako ‘errekia’ ere egingo dute, 11an, Olentzero eta guzti, urteko azken ekitaldi jendetsu gisa.


Sortutik salatu nahi dugu Tribunal Gorenak atzo emandako epaia, zeinaren bidez bi nafar beren militantzia politikoagatik zigortzen dituen.\nSententzia hau Estatua Euskal Herriaren aurkako bere ofentsiban egiten ari den eraso bat gehiago da: errefuxiatuen aurka burututako atxiloketak, preso eta senideen aurkako neurrien mantentzea, makroepaiketa berriak (ezker abertzaleko 80 militante epaituak izango dira urrian hasiko diren makro-epaiketetan) etab.\nSorrera: 24 Uztaila 2013\nSanferminetan ikurrinaren inguruan gertatutakoak, mundu osoaren aurrean agerian utzi du, Nafarroan eta Euskal Herrian gabezi demokratiko ikaragarria bizi dugula.\nUPN eta Maya alkatea buru duten, sektore nafar-espainolisten jarrera itsuak politikaren kontzepzio aurre-demokratikoari erantzuten dio. Ez dute ulertzen errealitatea beraiek nahi duten Nafarroa kontserbadore, espainol eta antieuskaldunaren oso bestelakoa dela. Nafar jendarteak bere tokian jartzen ditu ordea noizean behin errealitatea parez pare jarriz, irudimena, espontaneotasuna eta auto-antolakuntza herritarraren bidez, eta horrek bere onetik ateratzen ditu, kolpeak eta irainak erabiltzea besterik ez zaielarik bururatzen.\nSorrera: 19 Uztaila 2013\nAtzo jakin genuen epaileak CANeko dieten auzia Supremoari bidali diola Barzinaren inputazioa valora dezan. Barcinak, egoerari ihes egin nahian, bere karguari eusten dio nolanahi, sektore ekonomiko eta sozialen aurrean ikuskizun tamalgarria eskainiz.\nUPN eta Barcina Nafar Gobernuan mantentzea sostenga ezina da. Beraien borondatez doazela edo bestela Gobernutik bota behar dira ahalik eta azkarren.\nSorrera: 21 Ekaina 2013\nOhar honen bidez sortuk bere atxikimendua agertu nahi du, bihar Txantrean euskal eskola publikoaren alde burutuko den jaiarekin\nLOMCE legea onartu berri duten honetan, berebiziko garrantzia hartzen du zentralizatzailea, pribatizatzailea eta baztertzailea den lege honen aurrean, euskal hezkuntza sistema propioa eraikitzen jarraitzeak.\nSorrera: 17 Maiatza 2013\nAHTren egitasmoak irtenbide bakarra du: geldiarazi, aurreratutako dirua itzuli eta erantzukizunak argitzeko ikerketa egitea\nSortu Nafarroako Parlamentu aurrean egongo da bihar kartzela politika salatzeko\nSORTUk dei egiten dio nafar jendarteari Eleak mugimenduak deitutako mobilizazioetan parte hartu eta ideien jazarpena salatzera\nLangabezia Nafarroan: datu jasanezinak\n10.a 14 orrialdetik


Espainiako 500 erakunde eta elkarte zientifiko baino gehiago bildu dira Zientziaren Astean | Consumer\nEspainiako 500 erakunde eta elkarte zientifiko baino gehiago bildu dira Zientziaren Astean\nZientzia adin guztietako jendearengana hurbiltzeko 2.000 jarduera baino gehiago proposatzen ditu ekitaldiak\nZientzia eta Teknologiarako Espainiako Fundazioak (FECYT) gaur astelehena irekiko du Zientziaren IX. Astea. Datorren igandera arte (azaroak 22), Espainiako 500 erakunde eta elkarte zientifiko baino gehiago bilduko ditu.\nEkitaldi horren bidez, FECYT Zientzia eta Berrikuntza Ministerioaren mendeko sozietateak (MICINN) zientzia adin guztietako jendearengana hurbiltzea, jakintza zientifikoaren zaletasuna sustatzea eta herritarrek zientzia-gaietan parte har dezaten sustatzea du helburu, dibulgazio- eta amena-ekimenen bidez”. Horretarako, 2.000 jarduera baino gehiago antolatu dira, besteak beste, erakusketak, ikastaroak, bisitak, tailerrak, mahai-inguruak, txangoak eta hitzaldiak.\nZientzia Ikerketen Kontseilu Gorenak (CSIC) 40 tailer, 20 erakusketa, 60 bat ibilbide eta bisita gidatu egingo ditu, 80 mahai-inguru, erakusketa interaktiboak, antzerkia, zinema eta eztabaidak, besteak beste.\nZentroko ikertzaileek 240 dibulgazio-jarduera baino gehiago prestatu dituzte, guztiak doakoak eta publiko guztiari zuzenduak. Guztira, Kontseiluaren 85 zentro eta institutu, 15 autonomia-erkidegotan banatuak, ikerketa gizartera hurbiltzen saiatuko dira azaroaren 22ra arte.\nZientziaren Astea Sormenaren eta Berrikuntzaren Europako Urtearen barruan antolatu da, eta 2009ko bi oroitzapen zientifikoekin bat egin du: Astronomiaren Nazioarteko Urtea eta Darwin Urtea.\naste hurbildu jarduerak zientifikoak zientzia


Tabakoaren aurkako Legea betetzen ez duten lokalek 10.000 eurorainoko isunak ordaindu beharko dituzte, Osasuneko iturrien arabera. | Consumer\nTabakoaren aurkako Legea betetzen ez duten lokalek 10.000 eurorainoko isunak ordaindu beharko dituzte, Osasuneko iturrien arabera.\nHerritarrek berek erreklamazio bat egin dezakete kasuan kasuko autonomia erkidegoan.\nEhun metro koadro baino gehiagoko aisialdiko lokalek Tabakoaren Aurkako Legea ez betetzea gerta daiteke “inguruabar puntualetan”; lege horrek, gaurtik aurrera, erretzaile-guneetatik bereiztera behartzen du, José Martínez Olmos Osasuneko idazkari nagusiak atzo esan zuenez. Autonomia-erkidegoak arduratzen dira araudia betetzen dela zaintzeaz, eta, irregulartasunik aurkituz gero, espediente bat irekiko da, 10.000 eurorainoko zehapena ezar dezakeena, gogoratu zuen Martínez Olmosek.\nOsasuneko idazkari nagusiak ziurtatu zuen herritarrek berek erreklamazioa egin ahal izango dutela autonomia erkidegoan, eta horrek esku hartzera behartuko duela. “Uste dut ez dela beharrezkoa izango horrelako bideak erabiltzea, ostalaritzako lokalek legea betetzea espero baitut. Ziurrenik, legea lantokietan aplikatu zenean bezalako ikasgaia emango digute”, esan zuen Martínez Olmosek.\nLege Antitabakoa, dagoeneko zortzi hilabeteko indarraldia duena, lanean ari da, “zaila dirudien zerbait”, esan zuen Osasuneko idazkari nagusiak. Halaber, Martínez Olmosek nabarmendu zuen obrak egin ez dituzten ehun metro karratu baino gehiagoko lokal gehienak “kerik gabeko” gunetzat joko direla. Hala ere, “aurrerago zuzenketak egin eta behar diren aldaketak egin ahal izango dituzte lokal osoan erretzea debekatuta egon ez dadin”, zehaztu zuen.\nMartínez Olmosek adierazi zuenez, keak kentzeko mekanismoak egon behar dira, frogatuta baitago pertsonen osasunari eragiten dioten tabako-kearen osagaiak guneen artean erabat banatuta ez badaude, beste eremu batera pasa daitezkeela eta ez dela bermatzen osasunaren babesa.\n“Legea aktibo dago dagoeneko gizartean, eta lehenengo zortzi hilabete hauetan tabakoaren kontsumoa jaitsi egin da, eta pertsona asko osasun-profesionalek zaintzen dituzte erretzeari uzteko”, esan zuen Osasuneko idazkari nagusiak. Ildo horretatik, jakinarazi zuen Osasun Ministerioak 30 milioi euro baino gehiago bideratu dituela epe horretan, prebentzio jarduerak eta tabakoa erretzeari uzteko jarduerak gehituz.\nley-eu multas-eu tabakoaren aurkako


Hitzak (I) – Lerro batzuk\n2015-07-05 / Enekoitz Esnaola / 0 Comments\nLehengo ostiralean Juan Kruz Lakastarekin eta Joxerra Senarrekin batera Donostian emandako hitzaldian Ivan Gimenez El Corralito foral liburuaren egileak kontatu zuen duela urte batzuk Noticias de Navarra-ko lankide batzuekin erredakzioan hitzaspertuan zela eta hizpide UPN, PSN, Opus, CAN, patronala eta enparauak zituztela, batek bromatan “erregimen” bezala definitu zuela kuadrila hura. Definizioa gustatu, eta erregimena-ren zabalkundea potoltzen joan zen. Hiztegietan bazen, baina ez XXI. mendeko diskurtso politikoan.\nIñigo Aranbarrik Hitzak eta giltzak liburuan Gurea atalean:\n“Hori gurea duk”, esan ohi da gurean norbait ideologikoki gure ingurukoa dela adierazteko. Izendatuak ez daki, baina ezagutzeko moduko orbana darama atzean. Lasai doa. Ez da ohartu ere egiten espaloi gainean uzten ari den odol hariaz. Ez du egundo jakingo hainbeste nahi dion hizkuntza izan dela gorpu utziko duena.\nNafarroan batzuk hasi ziren orain urte batzuk: “Hori erregimena duk…”. Gorpu utzi dute. Baina Opusekoak tartean egonda, berpiztu ahal dira.♦\nAkats endemikoaz (II)\n[Udalen eraketa, II] Udalerri handienak\n[Udalen eraketa, I] Zaharra berri Hegoaldean


Krisiak "hondoa jo duela" uste dute Gipuzkoako enpresek - Debagoiena - Goiena.eus\nKrisiak "hondoa jo duela" uste dute Gipuzkoako enpresek\nLeire Kortabarria 2013-10-01 14:15\nKrisiaren "zuloan" jarraitzen dute Gipuzkoako enpresek, baina "badirudi hondoa jo" duen aztarnak daudela; horrela esan dute gaur Adegiko arduradunek, Gipuzkoako enpresaburuei egindako urteroko inkestaren berri emateko prentsaurrekoan. Sozietateen Zergaren eta gobernu akordio berriaren gaineko balorazioak ere egin dituzte.\nAdegiko idazkari orokorrak, Jose Miguel Aiertzak, "ekonomiaren egoeraren gordina" adierazten duten datuak eman ditu lehenengo gaur goizeko prentsaurrekoan. Hain zuzen, industriaren ekoizpen mailak 34 puntu egin du behera azken sei urte hauetan eta dagoeneko, duela 14 urte zuen mailan dago. Bestetik, esportazioek uztaila arte % -7,5 egin dute atzera; Gipuzkoako barne produktu gordina berriz orain dela 6 urteko mailan dago. Testuinguru ekonomiko horretan, Gipuzkoako enpresaburuek krisia igartzen jarraitzen dute, baina "hondoa jo duela adieraziko luketen zantzuak antzematen hasi" dira, Aiertzak esan duenez.\nAdegiko idazkari orokorrak datuak eta enpresen pertzepzioak azaldu zituen: "Historikoki maila apalenean zeuden enpresen konfiantza datuek hobera egin dute. Barne salmenten beherakadaren erritmoa txikiagoa da. Eta kanpo salmentek %1,8 gora egin dute; salmenta horien erritmoaren abiadura, ordea, moteltzen doa". Gaineratu duenez, Gipuzkoako enpresen ekoizpen ahalmenaren erabilerak lau puntu egin du gora, oso baxuak ziren mailatik abiatuz eta bezeroen eskaerak % 0,3 "apalean" baino ez dira hazi.\nAdegik egin duen inkestan galdetuta, enpresen % 58k bere eskari maila ahula dela diote; % 30ek, normala, eta % 12k, altua.\nEnpleguari dagokionean, Adegiren esanetan, "ez du hobera egingo epe motz eta ertainean". Enpresen % 70ek enplegu mailari eutsiko diotela badiote ere, % 22k hurrengo seihilekoan enplegua murriztuko dutela esan dute, eta % 8k enplegua sortzea aurreikusten dute.\nEnplegua, susperraldiaren gakoa\nAiertzak esan duenez, "ekonomiaren susperraldia, gertatzen denean, ahula eta geldoa izango da. Baina ez da susperraldirik izango, eta hiritarrek ez dute antzemango, enplegua sortzen ez dugun arte. Eta enpresek, azken finean enplegua sortzen dutenek, epe motz eta ertainean ez badute enplegua sortzeko aurreikuspenik".\nJarraitu du esaten enpresek duten erronka nagusia lehiakorragoak izatea dela, eta horretarako, "ezinbestean", bi baldintza bete behar dituztela: produktibitatea handitu eta soldatei eutsi. Lan-erreformak ezarri duen testuinguru berriaren gainean jardun du Aiertzak, esanez "Adegi lan harreman eredu berri baten alde lanean" ari dela, "enpresetan lanean diharduten pertsonekin akordioan oinarritutakoa eta enpresaren lehiakortasuna areagotzea helburu duena".\nAkordioa, "begi onez"\nEgunotan berbagai den Sozietate Zergaren gaineko hitzak ere izan ditu Adegiko idazkari orokorrak, Adegiren betidaniko iritzia errepikatuz: "Sozietateen gaineko fiskalitateak ekonomia eta enpresen jarduera suspertzeko tresna izan behar duela. Ondorioz, ekidin egin behar dugu presio fiskala igotzeak enpresen jardueran eta ekimen egarrian sor ditzakeen arriskuak".\nEAJ eta PSE-EEk sinatu berri duten akordio politikoa "begi onez" ikusten du Adegik, Aiertzaren hitzetan; baina ñabardura honekin: "Guk egingo genukeen erreforma fiskala ez da ordea akordio horretan jasotzen denaren berdina".


ZERGATIK EZ DUTE STUD FINDERSEK APARTAMENTU ZAHARRETAN LAN EGITEN - ETXEKO PROIEKTUAK\nZure Arrazoi Bilatzaileak 3 Arrazoi Zure Etxebizitza Zaharrean Lanean Ez Aritzea\nDuela gutxi apartamentu berri batera joan nintzen bizitzera - eta berria diodanean, benetan berria esan nahi dut niretzat. Herrialdeko beste hainbat bezala, egia esan, nahiko eraikin zahar batean bizi naiz (gerraurrea deitzen da hemen New Yorken). Oraindik apaintzeko eta habiatzeko prozesuan nago, eta dirua aurrezteko (eta nire DIY trebetasunak eraikitzeko), nire kabuz ahal dudan guztia egiten saiatzen ari naiz eskuzain bat kontratatu gabe.\nHorrek eraman ninduen hau erostera 9 dolarreko arkatza Amazonen Banekien horman harkaitz bat topatzeko itxaropenarekin, laguntza gehigarria beharko zuten zenbait gauza eskegitzeko (landatzeko kako astunak, neguko armarria, argazki handiak eta beste).\nNi bezalako gauza astunak zintzilikatzen badituzu, aizkora batean sartu behar dituzu, hau da, hormaren atzean dagoen zurezko habe bertikal bat, eraikinaren markoaren zati bat. Ikuskizunak oso sendoak dira, beraz, badakizu telebista muntatzeko zulatzen baduzu, adibidez, bere lekua mantenduko dela.\nHagailuen aurkitzaileak honela funtzionatzen du: zure horma poliki-poliki mugitzen duzunean hagaxka bat kokatzean soinuak ateratzen dituen gailu soila da. Beno, bip egiten du kokatzerakoan zerbait hormaren atzean, arazoa da apartamentu zaharragoei dagokienez.\nHormen bilatzailea horman zehar mugitzen nuen bakoitzean, bip desberdinak jasotzen nituen leku desberdinetan. Badirudi koherentzia gutxi zegoela bip egiten zuen tokian, eta, azkenean, ezin izan nuen sekula harik aurkitu, hau da, gogoratuko zenuke. stud aurkitzailearen puntu osoa . Baina ikerketa batzuk egin ondoren, konturatu nintzen hau zaharretan ohiko arazoa dela eta, beraz, Jordan eta Barry Brownstone mutilak ( @brownstoneboys ) Brooklyn-en, New York-en, argibide batzuk lortzeko. Zaharragoak diren zahar etxeak zaharberritzen espezializatuta daude, beraz, banekien nire arazoa ulertuko zutela eta azkenean sartzen lagunduko zidatela.\nHona hemen Brownstone Boys-ek dioenez, nire bila dabilen jendea abian jarri izana:\n1. aukera: laster gaineko igeltsu astunarekin arazoak izan ditzake.\nEtxe zahar askok igeltsua dute listoi gainean, hau da, egur zerrenda horizontal txikiak, iltzetan iltzatuta eta igeltsuz estaliak. Igeltsua geruzatan jartzen da eta azpian lodiera aldatu egin daiteke, diote.\nAzaldu dutenez, aurkitzaileekin nahasten da dentsitatea asko alda baitaiteke, beraz, zentzuzkoa da aurkitzaileekin nahasita egotea aurkikuntzekin.\nAlbiste ona: zerbait arinago zintzilikatzen baduzu, seguruenik torlojua jarri besterik ez duzu igeltsuan, diote. Igeltsua horma lehorra baino askoz ere lodiagoa da eta atzean zurezko listoi bat dago, beraz torloju batek seguruenik eutsiko du. Saihestu iltzeak, igeltsua pitzatu eta xehatu baitaiteke eta beti zulatu aurretik. Elementu astunagoetarako, erabili metal molly torlojuak hori lataren atzean lor daiteke.\n2. aukera: hormak izan litezke benetan igeltsua izan igeltserotzaren gainean.\nEraikinen artean festa hormak dituen New Yorkeko herrixka batean ia beti igeltsuak dira adreiluaren gainean, diote Jordanek eta Barryk. Beraz, zure bilatzaileek adreiluzko horma sendoa besterik ez dute aurkituko!\nAlbiste ona: harlanduzko zulagailu bat jaso dezakezu (zurezko oinarrizko zulagailuetakoak baino desberdinak dira), aurrez zulatu eta gero harlanduzko torlojua jar dezakezu. Zalantzarik gabe, gai astun bat gordetzeko gai izango da.\n3. aukera: hormaren atzean burdinurtuzko tutu bat egon liteke. Kasu horretan ... ez zulatu han!\nHau da gauean mantentzen nauen aukera! Baina Jordanek eta Barryk esan dute askoz ere litekeena dela lehen bi aukerak izatea - igeltsu lodia edo igeltsua adreiluaren gainean - eta ezabatzeko prozesua erabil dezakezu ez zenukeen leku batean zulatzen saiatzen ari zaren jakiteko.\nHorma adreilua ez dela zehazten baduzu eta igeltsu lodia besterik ez dela uste baduzu, saiatu zulatzen saiatzen ari zaren tokian bainugela bat badagoen. Pipa izan liteke? Hala bada, agian arrazoi nabarmenengatik mugitu nahiko zenuke!\nOrduan, ba al dago aukerarik hobea nire oinarrizko 9 dolarreko bilatzailea baino eraikin zaharrago batean kokatzeko?\nBrownstone Boys-en esanetan, imanak edo hari magnetikoen aurkitzaileak listoi hark iltzeak detektatu beharko lituzke igeltsuzko hormekin ari bazara.\nBestela, litekeena da harri batera konektatuta dagoen entxufe edo argi-etengailu bat bilatzea besterik ez duzula, gehitu dute. Horma festa-horma edo inguruko eraikin batekin partekatzen den horma bada, jo. Oso sendoa bada, litekeena da igeltsua adreiluaren gainean izatea. Kasu honetan, ez da ikusi beharrik, ez baitago ikusi behar.\nJordanek eta Barryk ere ohartzen dira behar duzun lekurik ez badago, pisu handiko hormako aingura on batek 100 kilo har ditzakeela; beraz, telebista konfiantzarekin muntatu dezakezu, nahiz eta koskarik gabe.\nEspazio zaharragoan brikolajeak beldurgarriak izan daitezke, baina Jordanek eta Barryk ni (eta beste batzuk) salto egitera animatzen naute.\nBatzuetan, zulagailua atera eta zulo batzuk egin beharko dituzu. Ez izan beldurrik egiteko, diote. Pasa denbora pixka bat haiei adabakatzen ikasten eta ez duzu beldurrik izango inguruan zulatzen hasteko!\nIgeltsuzko eta adreiluzko hormak gorritxoak izan daitezkeen arren (ez ikusi gabe) kokatzeko, zaharragoak diren etxeak apaintzeak dakarren xarma eta edertasunak merezi baino gehiago egiten dute.\nErin Johnson etxeko, landare eta diseinuarekin lotutako gauza guztiak biltzen dituen idazlea da. Dolly Parton, komedia eta kanpoan egotea (ordena horretan) maite ditu. Jatorriz Tennessee -koa da, baina gaur egun Brooklyn-en bizi da Pup izeneko 11 urteko txakurrarekin.\nZergatik mantendu behar zenuke zure arropa izozkailuan\nNola egin DIY Bizikleta Saskia


Soldadura langabeentzat - UrolaKosta agentzia\nOxigas eta MIG-MAG soldadurako ikastaroa\nUrola Kostako Udal Elkarteak soldadura ikastaroak (oxigas soldadura eta mig/mag soldadura) eskaintzen ditu Zumaiako Soldadura Zentroan, langabeentzat nahiz lanean ari direnentzat. Ikastaro horiek Lanbide-Euskal Enplegu Zerbitzuak diruz laguntzen ditu doakoak dira partehartzaileentzat. Plazakopurua mugatua izaten da (12).\nLanbide-Euskal Enplegu Zerbitzuak finantzatutako ikastaroa.\nIkastaroaren edukia: oxigas eta MIG-MAG soldadura, planoen irakurketa, tailerreko teknologia eta abar. Aurrez aurreko ikastaroa izaten da, oso praktikoa.\nProfesionaltasun Ziurtagiria: ikastaroaren amaieran praktikak egiten dira, Profesionaltasun Ziurtagiria lortzeko.\nOrdu kopurua: 570\nEgutegia eta ordutegia: ikastaroak 5-6 hilabeteko iraupena izaten du eta astelehenetik ostiralera izaten da, arratsaldez (14:00etatik 19:00etara).\nDeialdia Lanbide-Euskal Enplegu Zerbitzuak egiten du eta izena eman behar da Lanbideren Zarauzko Bulegora bertaratuta edo Lanbideren webgunearen bidez. Ikastaroa egiteko bete behar diren baldintzak eta ikastaroaren gainerako datuak Lanbideren webgunean egoten dira eskura.\nTel. 943890808, soldadurazentroa@urolakosta.eus\nArgibideak jasotzeko bete beheko formularioa eta bidali.\nArgibideak jasotzeko, bidali mezua eta berehala jarriko gara zurekin harremanetan.


Eguesibarko Udalari euskara egoki puntuatzeko Nafarroako Arartekoaren bigarren gomendioa - Sustatu.eus - Teknologia albisteak\nEguesibarko Udalari euskara egoki puntuatzeko Nafarroako Arartekoaren bigarren gomendioa\n2020-03-25 : 23:37\nArartekoak ez du jarrera aldatu eta gomendio garbia eman dio: Ordenantzak dioen moduan euskara balora dezala, baina euskaraz jakin gabe lehiaketa aldiko puntu guztiak lortzea ekiditeko moduan.\nNafarroako Arartekoak 2020ko otsailaren 19an berriz erabakia hartu zuen Eguesibarko Udalaren aurka.\n2019ko azaroaren 6an argitaratu zuen lan deialdi bat: Zerbitzu anitzetako peio izateko lanpostua betetzeko. Oposizio-lehiaketa zen.\nEuskararen puntuazioa puntu guztien % 3 zen, horko Euskararen Ordenantzak ezartzen duen moduan. Baina merituen muga 20 puntukoa zen eta beste merituekin ere 20 puntuak lor zitezkeen, euskaraz jakin gabe.\nAdministrazioan Euskaraz Taldearen kexaren ondoren, Eguesibarko Udalak bere argudioak eman zituen: Euskararen Ordenantza betetzen zela; merituak horrela antolatzea legezko aukera zela; Geroa Baiko alkatea zuen lauko koalizioaren aurreko udal gobernuak horren inguruko gomendioa jaso (AETek eskatzen zuen moduan) eta onartu zuela, baina Navarra Sumako alkatea duen oraingo udal gobernuak ez zuela bat egiten irizpide horrekin.\nBi hilabete ditu orain Udalak gomendioa onartzen duen jakinarazteko. Jarrera, hala ere, bere argudioetan aurreratu du.\nZintzotasuna ez zaio falta Navarra Sumari: Bere jarrera nahiko ongi azaldu du. Aurreko udal gobernuak, ordea, bestela jokatu zuen: Gomendioa onartzen zuela erran eta hurrengo deialdian euskara ez zuen puntuatu.\nSignal-en iragarkiak, Facebook-en trikimailuak agerian uzteko\nNoiztik eta zergatik erabiltzen da txapela Euskal Herrian?\nOpen Data Science mapa interaktiboen bilduma ikusgarria\nIparra Galdu Gabe, Getxotik begirada Ipar EH-ko kulturari\n2020ko Postalak, aurten podkast gisa, pandemiaren gaineko hausnarketa bat


Urgozo-iturria txirrindulari elkarteak Zornotzan atzo izandako istripua salatu eta neurriak hartzeko eskaria egin die instituzioei - Zornotza - Anboto.org\nUrgozo-iturria txirrindulari elkarteak Zornotzan atzo izandako istripua salatu eta neurriak hartzeko eskaria egin die instituzioei\nEkaitz Herrera 2020-05-05 22:07\nZornotzako Urgozo-iturria txirrindulari elkartearen esanetan, "Ibilgailu motordun bateko (autoa) gidariaren ardurabakokeriak" istripu larri bat eragin zuen atzo, "beste behin". Elkarteko kideek besarkada bana eskaini diete larriki zauritutako txirrindulariaren emazteari eta haren alabari. N-634 errepidean herritarren zein txirrindularien segurtasuna bermatzeko dagoen "utzikeria" ere salatu dute\nZornotzako Urgozo-iturria elkarteak gogor salatu du atzo N-634 errepidean txirrindulari batek jasandako istripu larria. Ohar bat kaleratu du eta hainbat salaketa eta eskari jaso ditu bertan. "Salatu gura duguna da ibilgailu motordun bateko (autoa) gidariaren ardurabakokeriak txirrindulari bat harrapatu duela beste behin. Gure errepideen egoera negargarria ere salatu gura dugu, bereziki Zornotza eta Durango lotzen dituen N-634 errepidearen egoera. Instituzioek denon eta gure kolektiboko txirrindularien segurtasuna bermatzeko duten utzikeria ere salatu gura dugu", azaldu dute elkarteko kideek.\nKomunikabideen rola ere auzitan ipini dute. Adierazi dutenez, hedabideen gehiengoak ez du gertakariaren berririk eman eta albistea landu dutenek "informazio faltarekin" kontatu dutela diote. "Tristea da ardurabakokeriagatik emandako harrapatze bat 'gertakari', 'istripu', 'txirrindulari eta auto baten arteko kolpea',... bezalako berbekin leuntzea. Kide batek jasandako gertakari larri bati buruz ari gara", azaldu dute. Modu berean Bizkaiko Txirrindularien Federazioak gertakariaren aurrean izandako "isiltasuna" kritikatu du elkarteak.\nSegurtasuna bermatzeko eskariak\nZornotzako herrian txirrindularien segurtasuna bermatzeko neurriak falta direla eta, udalari eskatu diote errepideen eta lan publikoen ardura duten instituzioei horren informazioa helarazteko. Bizkaiko Foru Aldundiari errepideen eta bidegorrien mantenua eta txirrindularien segurtasuna bermatzeko neurriak eskatu dizkiote. Baita Espainiar estatuko trafiko eta seguratsun sailari ere. Errepideen ikuskatzea eta kontrola egitea eskatu diote. Azkenik, Bizkaiko Txirrindularien Federazioari eskatu diote tankera honetako gertakarien aurrean posizioa hartu eta salaketak egiteko.\nZornotzan gertatutakoaz gain, beste istripu bat ere egon zen atzo Mallabian.\nTxirrindulari bat zauritu da Zornotzan izandako istripuan\nMaialen Zuazubiskar mai 04 Zornotza\nTxirrindulari baten eta auto baten arteko istripua izan da Zornotzan, N634 errepidean Bilborako norazkoan. Ertzaintzak jakitera eman duenez, istrip...


Konstituzioko Apezeria –\nBaionako Apezpikuak ez zuen Juramentu zibikoa izenpetu nahi izan eta 1790ko azaroan bere apezei egin behar zutena esplikatzeko gutun pastoral bat publikatu zuen. Uztaritzeko Distriktak okupaturiko apezpikutegia abandonatzera behartua izan zen eta muga pasatu zuen 1791ko martxoan. Ekainean Baionara itzuli zen erdi klandestinoki eta bere apezei igorri zien mandamendubat Aita saindua Apezeriaren Konstituzio zibilaren kontra zela jakin arazteko. Aita sainduaren gutunak ez zituen agertu ahal izan, Espainiara berriz joaitera behartua izan zen eta babesa aurkitu zuen Nafarroan, La Oliba monasterioan, nun 1793an hilen baitzen. Mandamendu horrengatik, 1891ko ekainaren 11an, Distrikteko Zuzendaritzak aginduta Uztaritzeko Herriko kontseilua bildu zen. Munduteguyk deklaratu zuen neurriak hartuko zituela Udalerrian mandamendua publikatua izan ez dadien.\n1791ko ekainaren 17an, Munduteguy Prokuradoreak Kontseilua konbokatu zuen Herriko etxera goizeko 6 orenetako. Irakurri behar zuten SanadonBasses Pyrenees departamenduko Konstituzioko Apezpiku berriak igorririko mandamendua bai eta ere Distrikteko Direktorioaren Sindikuaren gutun bat exigitzen zuena Erretoreak Meza nausian proklama dezan delako mandamendua. Herri mutila Descos erretoreari segituan igorria izan zitzaion. Zortzi orenetan, Elizako sakristian aurkitu zuen. Erretoreak dokumentua irakurri zuen eta deklaratu zuen ezin zuela Konstituzioko apezpiku horren mandamendu hura ez publikatu ez eta publika arazi ere, berak ez zuelako legeak aginduriko Juramendua egin.\nOrduan Munduteguyk erabaki zuen Herriko kontseiluak berak zuela publikatuko, meza nausiaren ondoren Sanadon apezpikuaren mandamendu hura. Alabainan testua euskaraz laster itzuli behar zen eta Jean Baptiste Hiriart Grefierrak errefusaturik, Herriko kontseiluak irakurketa hura gerorako uztera behartua izan zen. Denbora gutiren buruan grefierrak bere dimisioa eman zuen eta Compaineko Jean Sallaberryk ordeztu zuen.\n1791ko urriko 30an, Distrikteko parropien apaizak izendatzeko lehen Hauteskunde Batzarra egin behar zen Uztaritzeko Elizan. Nola hautesleen uzkurkeria aurreikusgarria zen, haien erakartzeko erabakia izan zen Distrikteko Zuzendaritzako kudeatzaileen erdia batzar bertan ordeztua izanen zela. Uztaritzeko Erretoreak eta herriko apaizek Meza emaitea errefusatu zuten. Bada, zin egindako apaiz baten bila joan behar izan zuten. Gainera biztanleen gehiengoak ez zuen bozketan parte hartu nahi izan eta anka egin zuen.\nUztaritzen izendatutako Erretorea, Larralde Basusarriko bikario ohia, bere eliztarren aihergoari aurre egiteko biziki bero ez zena, funtzioa ez zuen sekula hartu ere. Horrengatik momentu batez juramentua egitea errefusatu zuten bi bikarioak tokian egon ziren.\nDescos apaizari dagokionez, klandesnitatean segitu zuen sakramenduak gordeka emaiten, harik eta, Nafarroako Urdatseko Premontre komentura aterbetzera behartua izan zen.\nHainbat hilabete hauietan, alde batetik Bernard Duhalde auzapezaren, eta bestetik Munduteguy eta Uztaritzeko Distrikteko Zuzendaritza guziaren artean desadostasuna sumindu zen. Duhaldek hainbesteraino huts egiten zituen Herriko kontseiluaren bilerak nun, 1791ko uztailaren 3an, kontseiluko kideek exigitu zioten zioten ala bere funtzioa betetzea dimisioa dimisioa emaitea.\nEgia erraiteko, Duhaldek ez zituen huts egiten bere sinesteen kontrako gaiak tratatzen zituzten bilaldiak baizik. 1791ko urriaren 28an, Kontseiluko bilaldira joan zen, bainan, Munduteguyren aldia izan zen bilera huts egitea. Auzapezak irakurri zuen Basses Pyrenees Departamenduko Zuzendaritzaren gutun bat zeinak Uztaritzeko Distrikteko Zuzendaritzaren kudeatzaileei agintzen zien bilerak Uztaritzen egitea berandugabe, legeak manatu bezala.\n1791ko azaroan Baionaren eta Uztaritzeren arteko liskarra\n1791ko azaroaren 12an, Bernard Duhalde Herriko kontseiluaren aurrean berriz pleinitzen hasi zen, baizik eta, Distrikteko Zuzendaritzaren kudeatzaileek ez zutela kasurik emaiten Departamenduko Zuzendaritzaren aginduari. Gehiago dena, Baionesek Pariseko Asanblada Nazionalari petizio bat igorri berria zuten. Maniobra horren aurrean, Auzapezak bere kideak erabaki arazi zituen beraiek ere beste petizio bat Asanbladara bidaltzea.\nEsplikatzen zuen Baionako hiria Distriktaren erdigunetik urrun zegoela, eta :\n«despendiosa, beti haren aberastasunari datxikon luxuarengatik»\nAldiz, Uztaritze distriktaren erdigunean zegoelarik. Baionesen argudioak zeinen araberan Uztaritzen ez zirela aurkitzen etxe barreiatu eta deserosorik baizik, horrela gaitzesten zituen :\n“Ez gatzaizkie aiher izan behar gezurtto honengatik, erosotasun mota guzien ondorioa den gurikeriak eragindako ilusioa baita. Egia erraiteko, Uztaritzek bost ehun etxe dauzka zeinen bi herenak bi auzo hurbiletan bilduak baitira. Haien artean badago multxo haundi bat etxe biziki egokiz eta ederrez osatua.\nBainan dena txabola da, estaldura urreztatuetarik ateratzen den batentzat. Baionesen mintzatzeko manera horrek erakusten du igorri beharko liratekeela beharbada beren murruetarik kanpora bizi sinplea ikastera. Deklaratu dute Uztaritzek ez duela garda nazionalik, Konfederazioren pestan Baionak bezainbat deputatu zauzkalarik. Azkenean, Baionatik Espainiarako bi bideetarik bat Ustaritzetik pasatzen da. Egia da naturaren erruagatik hemen edo han pattar batzu daudela Uztaritzen, bainan hain dira errazak patar horiek nun kotxeak ditugun Baionara joaiteko erabiltzen direnak. Geitu behar ditugu eguneroko barkozko harat hunatak Baionan Itsasoratzen den Errobia errekatik».\nPetizioaren bukaeran zegoen azken dei bat Juztiziako Auzitegia Uztaritzera berritz itzul dadien , Munduteguyk denboran erabili zituen hitz berberekin.\nMunduteguy Zuzendaritzako diruzain funtzioari gero eta emanagoa zen. Seguraz ere Uztaritze teatro tipiegia zitzaiola pentsaturik, Prokuradoretzatik dimitititu egin zen eta Uhalderenako ostatuzaina zen Jean Pierre larrek ordeztu zuen.\nDeputatuak Lege Asanbladan, 1791ko urrian\n1791ko urriaren 1an, Lege Asanbladak Konstituzio Asanbladaren tokia hartu zuen. Deputatu ohiei beren burua berriz aurkeztea debekatua izan zitzaien. Garat anaiek, bada, beren funtzio politiko guziak momentu batez galdu zituzten, bainan, bazen bulta bat lapurtarrek ez zutela ilusio gehiagorik haien eraginkortasunaren baitan. Probintziako deputatu berriak izan ziren 1789an baztertua izan zen Pierre Dithurbide eta Donibane Lohitzuneko Sauveur Leremboure.\nDithurbidek imaginatu zuen Uztaritzek konpentsazio bat lort lezakeela Auzitegiaren eta Distrikteko Hiriburutzaren galerak ordezteko.\n1792ko urtarrilean, idatzi zuen kapable sentitzen zela Uztaritzeri asteroko merkatu publiko bat lortarazteko. Ekimen hura baiesten balinbazuen ere, biziki errealista zen Jean Larrekpentsatu zuen urrats bat egin behar zela denbora berean Ezpeletako merkatua hesteko, konpetentzia gogorra izan zitekeelako.\n BC : « mandement » testuan , Apezpikuz bezainbatean Apezoikuak bidalitako gutuna.\n Sanadon zen beneditano ohi bat 1785an euskaldunen nobleziari buruz saio bat publikatu zuena.\n « prêtre jureur » testuan\n BC » assemblée leislative « testuan.


Adair konderria (Missouri) - Wikipedia, entziklopedia askea.\nAdair konderria (Missouri)\n1.469,36 km2 (%99.63)\n5,47 km2 (%0.37)\nAdair konderria (ingelesez: Adair County) Missouriko konderri bat da, Ameriketako Estatu Batuetan. Hiriburua Kirksville da. 2010eko zentsuaren arabera 25.607 biztanle zituen, Adair kilometro koadroko azaleran.\nAdair konderriak 1.474,83 kilometro koadro ditu. Horietatik 5,47 ura dira. Beste 1.469,36 lurra dira. Biztanleria dentsitatea 17,36 da.\n2010eko zentsoan bizi ziren 25.607 pertsonetatik 24.274 txuriak edo hispanoak dira. Horietatik hispano edo latino kategorian 523 dira. 392 beltzak edo afroamerikarrak. 72 amerikar natiboak ziren eta 12 Hawaii edo Pazifikoko irletako natiboak. 453 asiarrak ziren. Bestelako arraza bat kategorian 14 biztanle daude. Bukatzeko euren burua arraza bat baino gehiagotan 390 pertsonek kokatzen zuten.\nMultimedia: Adair County, Missouri


Lurpeko haurrak • ZUZEU\nBoliviako meatzeetan lan egiten duten haurrei buruzko erreportajea, Berrian argitaratu nuena.\nAbigaíl Canaviri gauero sartzen da Potosíko galerietan, munduko meatze zaharkitu eta arriskutsuenetako batean. 14 urteko neska honek harriz kargatutako bagonetak bultzatzen ditu hamabi orduz jarraian, bi euroren truke. Bera bezala, Bolivian 13.000 haur aritzen dira harkaitza zulatzen, minerala xehatu eta azidoekin tratatzen, eta zakuak sorbalda gainean garraiatzen.\nAnder Izagirre | www.anderiza.com\nArratsaldeko zortzietan, azken meatzariak galerietatik irteten direnean, Abigaíl Canavirik kaskoa, kopeta-argia eta gomazko botak janzten ditu lur azpira sartzeko. 14 urteko neska meazuloaren ondoan bizi da, adobezko txabola batean, 4.300 metroko altueran dagoen paraje harritsu, haizetsu, izoztuan. Cerro Rico madarikatu honek aita hil zionetik, berari dagokio mendiaren erraietan gauero sartzea.\nHarri gorrizko piramide bat da Potosíko Cerro Rico, mendi larrutu, zulatu eta birrindua, seiehun zauritatik hemorragia mineralak darizkiona. Espainiarrak iritsi zirenean, 5.200 metro neurtzen zituen. Gaur, 4.700 besterik ez. Azken bost mendeetan kanpotik jan eta barrutik hustu egin dute, putzu, tunel eta galeriak sakondu dizkiote erraietan, ehun edo berrehun kilometroko labirintoa zabaldu arte. Hogeita hamar edo berrogei mila tona zilar erauzi zizkioten, eta oraindik ere egunero hiru tona harri ateratzen dituzte eztainua, zinka eta zilarra lortzeko. Oskol mineral handi bat da Cerro Rico, gero eta hutsago dagoena, zona batzuetan amiltzen ari dena, eta potositarrak kolapso apokaliptikoaren beldur dira. Milaka meatzariren hezurrak, edo hezurren hautsak, gordetzen ditu hesteetan Cerro Ricok, “gizonak jaten dituen mendiak”.\nHesteetan barrena doa Abigaíl. Galeria meharrean urrats txikiak ematen ditu, bagoneten errailak zapalduz, lokatz kirastuan oinak ez sartzeko. Kopetako linternak argi-kono bat proiektatzen du ilunpetan. Neskak eskuineko besoa luzatzen du harkaitz zorrotzak metroz metro haztatzeko, buruan kolperik ez hartzeko; behin eta berriz makurtu egin behar du galeriari eusten dioten habe ustel eta okerren azpitik pasatzeko; silize, amianto eta artsenikoz saturatutako aire beroa arnastuz aurrera egiten du pausoz pauso.\nGaleriaren amaieran, lur azaletik 1.500 metrora, meatzariek egunean zehar pilatu dituzten harriak zain dauzka. Bagoneta beteta, hirurehun edo laurehun kilo bultzatu behar ditu errailetan aurrera. “12 urterekin hasi nintzenean oso astuna egiten zitzaidan”, dio. “Orain ohitu egin naiz, baina hala ere nekeza egiten zait. Eta batzuetan beldur naiz”.\nAldapa behera doanean zama irauliko zaion beldur da Abigaíl. Eta pasabide estuenen beldur, bagoneta larri sartzen den tarte horietan makurtu eta “muskerraren moduan” bultzaka joan behar duelako. Bizkarreko minaren beldur da, eta silikosiarena: sendagileak esan dio meatzetik atera behar duela bere aitaren moduan hil nahi ez badu, hauts toxikoek birikak errauts bihurtuta. Aita eztulka eta eztulka aritzen zen gau osoan, ahotik birika puska odoltsuak botatzen, Abigaílek 8 urte zituenean hil zen arte. Meatzari mozkorren beldur ere bada: 12 eta 13 urteko bere bi lagunek umea izan berri dute, bortxaketa baten ondorioz. Baina beldur handienak bultzatzen du Abigaíl: gosearen beldurra. “Duela egun gutxi haur txiki bat hil zen Pailavirin jatekorik ez zeukalako”, dio. Lau urteko anaia du gogoan.\nEgunean zehar, lur azpiko inurritegian langile nerabeak ere ikus daitezke: mailu eta zizelez harria kolpatzen, laztabinarekin horma zulatzen, dinamita kartutxoak sartzen eta mailu pneumatikoarekin galeria dardara batean jartzen duten perforistei laguntzen, burrunba eta hauts toxiko itogarriaren erdian. Tunel estuenetan haurrak etzanda sartzen dira, bularra harkaitzaren kontra, sudurra altxatzeko lekurik gabe, besoekin indar eginez infernuko putzurantz herrestan. Hirurogei gradutik gorako tenperatura izaten da zulo horietan. Hamar minutu dauzkate haitzari puska batzuk kendu eta berriz arrastaka aire bila ateratzeko.\nGauez, ordea, meatzea hutsik dago. Abigaílen katiusken pristi-prasta besterik ez da entzuten. Bi ordu behar ditu galeriaren amaieraraino joan, bagoneta bete eta bultzaka ateratzeko. Gauero sei edo zazpi aldiz errepikatzen du joan-etorria, bi euroren truke. Baina azken hilabeteetan Abigaílek musu-truk egiten du lana, meatzarien kooperatibak ama alargunari kargatu zion 2.000 euroko zorra kitatu behar duelako.\nDoña Margaritaren historia, Abigaílen amarena, ohikoa da Potosíko alargunen artean: senarra hil eta diru-sarrerarik gabe gelditu zenean, etxea utzi eta lau seme-alabekin Cerro Ricora igo zen, 4.300 metrora, meazuloaren ondoan dagoen etxolara. Sei metro luze eta bi eta erdi zabal ditu aterpetxo kaskarrak. Kartoiak eta plastikoak jarri dituzte paretetan, baina haize hotza uluka dabil zirrikituetan eta itoginek lurrezko zorua lokaztuta uzten dute. Gasezko su txikiarekin prestatutako arto egosia, arroza eta patatak besterik ez dituzte jaten. Eta uhaska batetik ekarri behar dute ura.\nMeazuloaren ondoan bizitzera etorri ziren hemen dutelako sos batzuk irabazteko aukera bakarra. Doña Margaritak palliri lanak egiten ditu, alegia, mailu batekin harriak txikitzen ematen du eguna eztainu puska baliotsuenak bereizteko. Meatzarien tresnak eta makinak ere etxolan gorde eta zaintzen ditu. Eta lan horien truke hilero 40 euro inguru jasotzen ditu.\nBaina 2008ko abenduko igande batez, doña Margarita eta Abigaíl bidoi bat ur etxera ekartzen ari zirela, norbaitek atea behartu zuela ikusi zuten. Meatzarien hiru zulagailu lapurtu zizkieten. Ordutik, meatzarien kooperatibak ez die lanarengatik ordaintzen ez amari ezta alabari ere, lapurtutako makinen balioa kitatu arte (guztira, 2.000 euro inguru). Soldatarik gabe bizirauteko, Abigaílek mineral puskak ezkutuan gorde eta Potosíko turistei saltzen dizkie peso gutxi batzuen truke.\nDuela ehun urte baino okerrago\nSistema gaizto baten kate-begirik ahulena da Abigaíl. Bolivian 5.000 meatzarik Comibol enpresa publikoan egiten dute lan, beste 9.000k enpresa pribatuetan, eta gehienak, 45.000 inguru, euren kasa aritzen dira inolako babesik gabe. Kaosa 1985ean hasi zen, kudeaketa txarrak, zorrak eta ustelkeriak Comibol kiebra jotzeko zorian utzi zutenean. Enpresa publikoak 23.000 meatzari kaleratu eta hainbat meatoki abandonatu zituen.\nModesto Pérez meatzari zaharra da, oso konbinazio urria Bolivian: “Kale gorrian gelditu zirenak instalazioak arpilatzen hasi ziren”, gogoratzen du. “Makinak lapurtu zituzten, hodiak, kableak, errailak, burdinak”. Ordutik kooperatibatan antolatzen dira meatzariak, oso modu traketsean: kide gutxi batzuek meatoki bat errentan hartu, inolako teknologiarik gabe ustiatzen dute, dinamita, pala eta pikatxoiarekin, eta etekin eskasak lortzen dituzte. Onenean, beste batzuei lana eskaintzen diete, inolako kontraturik edo asegururik gabe. Apenas irabazten duten bizirauteko. Eta duela ehun urte baino baldintza okerragoetan dihardute, Pérezek azaltzen duenez: “Kooperatiba txiki horiek ezin dute inolako inbertsiorik egin eta egunetik egunera arriskutsuagoa da meatzeetan sartzea. Lurjausiak ugariak dira: tunelak eusteko habeak ustelduta daude eta inork ez ditu berritzen; injinerurik ez dagoenez, meatzariek edonon zulatzen dute pareta, goian edo behean zer dagoen jakin gabe… Atzo bertan lankide bat hil zen, Miguel Characayo: mendia gainean erori zitzaion. Ez dugu argindarrik igogailuak martxan jartzeko eta berrogei edo hirurogei metroko putzura eskailera bertikaletik jaisten gara, lotu gabe eta tresnak edo zakuak kargatuta. Lehen hodi-sistema bat geneukan oxigenoa sartzeko baina urteak dira ez dabilela, eta putzu estuetan gas poltsa bat sortzen denean meatzariak bertan ito egiten dira”. Pérezek 59 urte dauzka eta ez zaio bere adineko kiderik gelditzen. Lurjausiek harrapatuta edo silikosiak jota hil ziren guztiak.\nZaila da 40 urtetik gorako meatzariak topatzea. Eta umezurtzei dagokie txanda hartzea. Batzuk, Abigaílek bezala, lur azpian. Beste asko, kanpoko lanetan: minerala xehatzen dute quimbalete izeneko tramankulu handiei balantzaka eraginez (oinak zapaltzeko arriskuaz gain, artritisak eta tendinitisak izaten dituzte), eztainua kontzentratzeko azidoak eta xantatoa duten urak erabiltzen dituzte (buruko min lazgarriak etortzen zaizkie) eta mineral zaku astunak biltegietaraino eramaten dituzte (bizkarraren kalterako).\nZulotik nola irten\nKemen harrigarria du Abigaílek. Gau osoa meatzean igaro ondoren, oherako bidea hartu ordez, gosaltzera eta ikastera joaten da Cepromin (Centro de Promoción Minera) gobernuz kanpoko erakundeak meatzeetatik gertu daukan zentro batera. “Ikasi egin behar dut beste lanbide bat lortzeko. Ama eta anaia txikia meatzetik ateratzeko modu bakarra da”, dio, barazki purea zurrupatzen duen bitartean. Eztainu-hautsak urdindutako esku arrakalatuekin marrazkidun liburuen orriak pasatzen ditu eta begirada Loti Ederra edo Errauskiñeren soineko ederretan gelditzen zaio. Lau ikastaro falta zaizkio batxilergoa bukatzeko. Hasperen egiten du: “Baina eskola zaila egiten zait. Batzuetan lo gelditzen naiz. Eta beste haurrek barre egiten didate”.\nFernando Pérezek ere borroka bizian igaro du gaztaroa, Llallagua hiriko meatzeetan. 18 urte beteko ditu laster eta horregatik utzi egin beharko du Nats erakundeko presidente kargua (Niños y adolescentes trabajadores). 12, 14 edo 16 urteko gazteek asanbladak antolatu, adin txikikoen eskubideei buruz eztabaidatu, aldarrikapenak txostenetan idatzi eta agintariei bilerak eskatzen dizkiete. Ofizio duinagoetan trebatzeko ikastaroak sustatu, ogia egiteko labeak eta barazkiak landatzeko negutegiak martxan jarri, eta Bolivia osoko haur langileen ordezkariak euren egoitzara ekarri dituzte.\nFernando 13 urterekin hasi zen meategian lanean: eztainua kontzentratu ondoren botatzen diren ur toxikoak iragazten ibiltzen zen, azken eztainu hondarrak eskuratzeko. Erreka pozoitsuetan esku hutsak sartuta zortzi ordu igaro ostean, 30 edo 40 kiloko hogei zaku eramaten zituen Ricardo anaiarekin batera minerala erosten duten biltegietara. Egunean bi edo hiru euro jasotzen zituzten, esku eta besoetako azala erre, bizkarra okertu, buruko minak jasan eta arnasteko arazoak izatearen truke.\n“Orduan changuitoak ginen, ume txikiak, eta lana gogorra egiten zitzaigun”, dio Fernandok. “Beranduago kamioiak deskargatzen eta igeltseroen laguntzaile ibili nintzen. Anaia meazuloan hasi zen baina nik ez dut inoiz sartu nahi izan. Oso arriskutsua da. Galerian bero handia egiten du, arnastea zaila da, zulatzen dutenean begietan hartxintxar zorrotzak sartzen dira, lurjausiak gerta daitezke… Anaiari oinen azpian zorua hondoratu zitzaion. Korrika atera zen zulotik eta segundo batzuk beranduago zona guztia amildu egin zen”.\nFernandok oso argi dauka zer ez duen nahi. Baita zer nahi duen ere: Sucrera joan, Biokimika ikasi eta botikari izan. Abigaílek ere Medikuntza ikastearekin egiten du amets “ume behartsuak doan sendatzeko”. Ez dute etsi lurjausi eta gaixotasunek mehatxatutako etorkizunaren aurrean. Lur azpitik irteteko borrokan ari dira.\n“Milaka familiek haurren diru-sarrerak behar dituzte bizirauteko”\n“Haurren eskubideei buruz asko hitz egiten dute baina Potosín ez daukagu horrelakorik”, dio Abigaílek. “Agintariek ez dituzte gure eskubideak babesten, ez dira inoiz etortzen meazulo ondoan nola bizi garen ikustera”.\nZer egiten dute agintariek? “Haurren lana debekatu dugu (14 urte artekoa) eta pixkanaka nerabeena gutxitu nahiko genuke (18 artekoa)”, dio Eva Udaetak, haurren lana murrizteko Boliviako Lan Ministerioak duen planaren zuzendaria. Planak, ordea, oso aurrekontu eskasa dauka, meatzeetara ikuskari gutxi batzuk bidaltzeko adinakoa soilik. Errealitateak asmoak eta legeak ito egiten ditu: Nazio Batuek 2009an egindako txosten batek zioenez, Bolivian 845.000 adin txikiko ari ziren lanean inolako kontratu edo asegururik gabe (kale-saltzaileak, zapata-garbitzaileak, igeltseroak, etxeetako langileak, nekazariak…). “Milaka familiek haurren diru-sarrerak behar dituzte. Ezin diegu biziraupena legez debekatu”, dio Cecilia Molinak, Cepromin erakundeko zuzendariak. “Gobernuak adin txikikoen lana delitutzat jotzen du, baina guk uste dugu eskubidea dela: bizirauten laguntzen die, heltzeko, trebatzeko eta sozializatzeko modu bat da…”.\nUdaetak ez du onartzen lana haurren eskubidea izan daitekeenik: “Adin txikikoen lana esplotazio hutsa da, eta oinarrizko arazoari egin behar diogu aurre: pobrezia desagerrarazi behar dugu. Evo Moralesen Gobernua lehena da Boliviako baliabide ekonomikoak behartsuenen mesederako erabiltzen ari dena”. Molinak, aldiz, pobreziaren aurkako borroka oso luzea dela eta bitartean irtenbide errealistak ezinbestekoak direla dio: “Haurrek lan egiteko duten eskubidea defendatzen dugu baina oso baldintza tinkoekin: ezin du esplotaziorik egon, eta hezkuntza eta osasun eskubideak bermatu behar zaizkie. Guk haurrei elikadura, hezkuntza eta prestakuntza profesionala eskaintzen diegu, meatzaritza utzi eta beste ogibide hobeak bilatu ditzaten. Ez dago beste modurik gauzak benetan aldatzeko”\nLurpeko haurrak (1)Lurpeko haurrak (2)\nArtxiboa | Lurpeko haurrak (1) | Ander Izagirre | Creative Commons By SA\nArtxiboa | Lurpeko haurrak (2) | Ander Izagirre | Creative Commons By SA\nIrudia | Abigail, 14 urteko meatzaria | Daniel Burgui | Creative Commons By SA\nbolivia, erreportajea, haurrak, meatzaritza\nMayor Orejak dio Espainiako Gobernua ETArekin ari dela negoziatzen


Europan prostatarekin jarduteko teknika aitzindaria aplikatzen dute Malagan | Consumer\nEuropan prostatarekin jarduteko teknika aitzindaria aplikatzen dute Malagan\nEbakuntzak zundak saihesten ditu, eta laser izpi batekin egiten da, gaixoa ez odoltzeko\nAbangoardiako metodo batek kirurgia konbentzionalera jo gabe prostata-guruina erauzteko aukera ematen du. Ebakuntza, fotobluorizazioa izenekoa, laser izpi berde bat igortzen duen laser izpi baten bidez egiten da. Izpi horrek prostata guztia suntsitzen du. Teknika berri hori ez da batere mingarria, Europan bakarrik egiten da Malagueña Santa Elena klinikan, eta Pedro Torrecillas eta Norberto Macías urologoek egiten dute. Hiru gaixo operatu dira jada, prostatako hiperplasia onbera dutenak (tamaina handitzea). Teknologia berri honek abantaila hauek ditu: pazienteak ez dira odolez garbitzen, ez dira behar eta ez dute beso-garbiketarik behar. Hori dela eta, teknologia berri honen abantailak dira, prostata (lan egin, bidaia egin, etab.) atera eta 48 ordu igaro ondoren.\n«Tratamendu hau alternatiba bikaina da prostata kendu behar zaion edozein gizonentzat. Kirurgia minimoki inbaditzailea da, emaitza bikainak dituena» esan zuen Urologiako espezialistak.\nBeste bi alderdi positibo: laserrak tamaina handiko prostatak suntsitzea ahalbidetzen du, eta eiakulazio atzerakoiak (semena, maskuria) kirurgia tradizionalera jotzen badu baino askoz ere txikiagoa da; kasu askotan, pazienteak berreskuratu egiten dira, eta, askotan, eiakulara itzultzen dira. Era berean, pazientearen gernu-fluxua bikoitza baino gehiago hobetzen da interbentzioaren ondoren.\nTeknika hori egingo den Europako bigarren hiria Milan izango da; hirugarrena eta laugarrena Munich eta Berlin izango dira. “Eskaera handia izango du metodo horrek, emaitza bikainak ematen baititu eta min asko hartzen baitie gaixoei», azpimarratu zuen Pedro Torrecillasek.\nProstata gizonezkoen sexu-guruinetako bat da, intxaur baten tamaina eta forma ditu. Ondestearen aurrean dago, maskuriaren azpian eta uretraren zati bat inguratuz (gernua gernutik zakileraino igarotzen den hodia). Gizakiaren ugalketa sistemaren parte den guruin horrek, testosteronak estimulatzen duenean, semen-erako fluidoak sortzen ditu, espermatozoideek garraiatzen duten likidoa. Prostata ere arduratzen da zakilak gernua noiz atera behar duen erabakitzeaz eta semenak noiz egin behar duen erabakitzeaz, esan zuen Torrecillasek.\nPatologia prostatikoa oso ohikoa da gizonezkoetan, batez ere 50 urtetik aurrera. Tumore bat ager ez dadin, komeni da 45 urtetik aurrera urtero berrikustea. Prostataren hazkundearen bi ondorioak txiza egiteko eta sexu-harremanak izateko zailtasunak dira.\nmálaga-eu próstata-eu teknika


Irekia Eusko Jaurlaritza - Gobierno Vasco :: Euskal Administrazioak funtzio publikoan sartzeko 419 plazetarako deialdia egin du\nEuskal Administrazioak funtzio publikoan…\n<img src="https://www.irekia.euskadi.eus/uploads/cover_photos/1429/original/19980317_01_0116.jpg" style="max-width:100%" alt="" />\nJoan den martxoaren 18an amaitu zen menpeko, administrari laguntzaile eta administrari kidegoetan Administrazioaren Orokorraren funtzio publikoan sartzeko deialdien negoziaketa. Kidego horietako langileak dira, gutxi gorabehera plantillaren %50 eta kidego horien azken deialditik 10 urte igaro dira.\nGabezi horri aurre egitearren, 2009ko abenduaren 22an ELA, CCOO eta UGTren laguntzaz EAEko funtzionarioen lan-baldintzei buruzko aurreakordioa sinatu zuen Administrazioak.Bertan jasotzen da Administrazioaren konpromisoa hurrengo hiru urteetan enplegu publikoaren eskaintzetarako deialdiak egiteko.\nGuztira, kidego horietan 419 plaza eskainiko dira. Prozesu horiek ez dute ekarriko Administrazioaren zerbitzuko langileen kopurua handitzerik. Haren helburua da Administrazioaren zerbitzuko langileen enpleguaren ezegonkortasuna gutxitzea baina langileek sortutako gastua handitu gabe\nAntolaturiko prozesuak bilatzen duten oreka bat lortzea nolabait bermatu ahal izateko, alde batetik, herritarrek aske parte hartzea, eta, bestetik, Administrazioaren zerbitzuko langileak egonkortzea. Deialdi horiek prozedura irekiak dira herritar guztiek enplegu publikora sartzeko aukera izan dezaten eta berdintasun, meritu eta gaitasun irizpideetan oinarritzen dira.\nDeialdi horiek bi fase dituzte: oposizioa eta lehiaketa. Oposizio aldian bi azterketa mota egin behar dira, izan ere, ezagupenak ez ezik (azterketa teorikoa) trebetasunak ere (azterketa praktikoa) aztertzea nahitaezkoa da. Biak beharrezkoak dira kidego edo eskala bakoitzean eskainitako lanpostuetan eginkizunak betetzeko.\nLehiaketa aldian meritu gisa prestakuntza eta esperientzia baloratzen dira eta azkeneko hau, hain zuzen ere, da hautaketa prozesuan meriturik garrantzitsuena. Euskararen balorazioa bat dator arauetan eta Herri-administrazioetan euskararen erabilera normalizatzeko prozesua arautzen duen Dekretuan (86/1997) ezarritako aurreikuspenekin, eta, halaber, Negoziazio Mahai Orokorrarekin gehiengo sindikalarekin lorturiko Akordioarekin.\n19980317_01_0116.jpg 70 KB (jpg)


Brontzea Kiyoshi Uematsu judokarentzat Limako Irekian - basqueteam\nPortugaleteko judokak brontzea irabazi du Limako Irekian, 73 kiloz azpiko kategorian.\nKiyoshik finalerdietan galdu zuen Alex Pombo da Silva brasildarraren eta txapelketako irabazlearen kontra. Gero Daniel Williams britainiarrari nagusitu zitzaion errepeskan.\nJaione Equisoainek, bestalde, brontzea eskuratu zuen Irina Zabludina errusiarraren aurka finalerdietan galdu ondoren. Errepeskan erraz irabazi zion Jovana Rogic serbiarrari.\n66 kiloz azpiko kategorian Sugoi Uriartek urrea bereganatu zuen gorengo markak pilatuz finalera iritsi arte. Lehenengo Cesar Raul Tornello argentinarra azpiratu zuen , gero Nathon Burns britainiarra, eta finalerdietan Andraz Jereb esloveniarra. Finalean ez zion aukerarik eman Jasper Lefevere belgikarrari eta 100 puntu gehiago pilatu zituen horrela, olinpiar txartela eskuratzeko.


Bizkaiko Bertsolari Txapelketearen udabarriko fasea, apirilean eta maiatzean - bizkaie.biz\nBizkaiko Bertsolari Txapelketearen udabarriko fasea, apirilean eta maiatzean\nDabi Piedra\t2018-03-27 12:35 Bertsolaritzea\n78 bertsolarik parte hartuko dabe eta 13 saio antolatu ditue.\nAna de Castro, Asier Ibaibarriaga eta Ione Narbaiza | Ikusi handiago | Argazki originala\nOrain dala urte biko edizinoan estreinautako ereduari eutsita, fase bitan banatuko dabe 2018ko Bizkaiko Bertsolari Txapelketea. Udabarrian jokatuko dira lehenengo kanporaketak eta indartsuenak udagoieneko fasera pasauko dira. Lehenengo saioa apirilaren 14an jokatuko da, Bilbon, eta maiatzaren 26an amaituko da udabarriko fasea, Abadiñon.\nAsier Ibaibarriaga Bizkaiko Bertsozale Alkarteko lehendakariak azaldu dauenez, 2016an hasitako formatu barriari jarraipena emongo deutsie, egonkortuta dagoalakoan. Bertsolariek, behinik behin, gogoz hartu dabe deialdia, 78 lagunek emon dabe izena. Hortaz, seina bertsolariko hamahiru saio antolatu ditue.\nHamaika herritan izango dira saiook, kanporaketa bikotx bi egongo diralako: Apirilaren 22an, Ondarroan eta maiatzaren 13an, Getxon. Kasu horreetan, eguerdian seikote bat lehiatuko da eta arratsaldean beste bat. Ganerako herrietan kanporaketa bakarra antolatu dabe: Bilbon, Derion, Otxandion, Gautegiz Arteagan, Balmasedan, Elorrion, Areatzan, Erandion eta Abadiñon.\nUdabarriko fasea aukera aproposa da bertsolari gazteek txapelketako saltoa egin daien, formatu txikiko saioak izaten dira eta. Aurten, ganera, oso pozik dagozala dino Bertsozale Alkarteko Ione Narbaizak, 23 bertsolari barri animau diralako lehenengoz parte hartzera, zifra potoloa benetan. Transmisinoan egin dan beharra erakusten dau, azpimarratu dau Narbaizak. Eskualde guztietako ordezkariek emon dabe izena.\nBizkaiko Txapelketearen irudiaren oinarria basoa izango da, bertsolaritzearen ekosistemearen garrantzia agirian itxi nahi izan dabe eta. Ione Narbaizak azaldu dauenez, arbolak ikusten dira basoan, baina horren atzean ekosistema oso bat dago: ura, animaliak... bertsolaritzea be holakoa da, bertsolarien lanaren atzean ikusten ez diran faktore asko dagoz, esaterako, bertso-eskoletako transmisinoa. Bertsolaritzea be ekosistema bat dala esan geinke, horregaitik basoagaz paralelismoa egin gura izan dogu, aitatu dau Narbaizak.\nTxapelketea egunero-egunero egiten dan lanaren erakusgarri da, Asier Ibaibarriagaren arabera. Bizkaiko Foru Aldundiko Euskera zuzendari Ana de Castrok ganeratu dauenez, urteroko lanaren erakusleihoa da. Eskoletan egiten dan lana azpimarratu nahi dot batez be, hizkuntzea bizitasunez jazteko tresnea emoten jake gaztetxuei, dino De Castrok.\nApirilaren 14an, Bilbon hasi eta leku berean amaituko da txapelketearen 23. edizino hau, abenduan. Bide luze horretan, bertsoak hartuko ditu Bizkaiko bazter guztiak. Amaitzeko, atzera begiratu dau Asier Ibaibarriagak, aurten Bizkaiko Txapelketearen lehenengo edizinoa jokatu zaneko 60. urteurrena beteko da eta. Hareek ereindakoaren jarraipena da hau.


Ippling - Wikipedia, entziklopedia askea.\n49°06′22″N 7°00′16″E / 49.1061°N 7.0044°E / 49.1061; 7.004449°6′22″N 7°0′16″E\nHundling, Rouhling, Sarreguemines eta Woustviller\n390 (%49.2) 395 (%49.9)\nIppling Frantziako udalerri bat da, Mosela departamenduan dagoena, Ekialde Handia eskualdean. 2013an 765 biztanle zituen.\n2007an Ippling udalerrian erroldatutako biztanleak 765 ziren. Familiak 288 ziren, horien artean 48 pertsona bakarrekoak ziren (20 bakarrik bizi ziren gizonak eta 28 bakarrik bizi ziren emakumeak), 104 seme-alabarik gabeko familiak ziren, 124 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 300 etxebizitza zeuden, 292 familiaren etxebizitza nagusia ziren, 2 bigarren erresidentzia ziren eta 6 hutsik zeuden. 258 etxeak ziren eta 41 apartamentuak ziren. 292 etxebizitza nagusietatik 237 bere jabearen bizilekua ziren, 49 alokairuan okupaturik zeuden eta 6 doan lagata zeuden; 4 etxek bi gela zituzten, 32 etxek hiru zituzten, 58 etxek lau zituzten eta 198 etxek bost zituzten. 260 etxek euren parking plaza propioa zuten azpian. 107 etxetan ibilgailu bat zegoen eta 158 etxetan bat baino gehiago zituzten.\nIppling udalerriko biztanleria-piramidea 2009an .\n2007an lan egiteko adina zuten pertsonak 508 ziren, horien artean 358 aktiboak ziren eta 150 inaktiboak ziren. 358 pertsona aktiboetatik 332 lanean zeuden (178 gizon eta 154 emakume) eta 26 langabezian zeuden (10 gizon eta 16 emakume). 150 pertsona inaktiboetatik 45 erretiraturik zeuden, 43 ikasten zeuden eta 62 "bestelako inaktibo" gisa sailkaturik zeuden.\n2009an Ippling udalerrian 310 unitate fiskal zeuden, 791 pertsonek osaturik. Pertsona bakoitzeko diru-sarrera fiskalaren mediana urteko 18.884 euro zen.\n2007an zeuden 22 komertzioetatik, 1 bestelako produktu industrialen fabrikazioko enpresa zen, 6 eraikuntza enpresak ziren, 3 ibilgailuen saltze eta konpontze enpresak ziren, 3 garraio enpresak ziren, 1 ostalaritza eta jatetxe enpresa zen, 2 zerbitzu enpresak ziren, 5 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 2 igeltseroak ziren, 1 margolaria, 1 iturgina, 1 argiketaria eta 1 eraikuntza enpresa.\n2000. urtean Ippling udalerrian 4 nekazaritza-ustiategi zeuden.\nBNF: 15265854s (data)


Waldhouse - Wikipedia, entziklopedia askea.\nNorbert DERVIN (2014-2020)\n49° 08′ 39″ N, 7° 28′ 00″ E / 49.1442°N,7.4667°E / 49.1442; 7.4667Koordenatuak: 49° 08′ 39″ N, 7° 28′ 00″ E / 49.1442°N,7.4667°E / 49.1442; 7.4667\nBousseviller, Breidenbach, Liederschiedt eta Walschbronn\nWaldhouse Frantziako udalerri bat da, Moselle departamenduan dagoena, Grand Est eskualdean. 2013an 386 biztanle zituen.\n2007an Waldhouse udalerrian erroldatutako biztanleak 386 ziren. Familiak 158 ziren, horien artean 36 pertsona bakarrekoak ziren (20 bakarrik bizi ziren gizonak eta 16 bakarrik bizi ziren emakumeak), 59 seme-alabarik gabeko familiak ziren, 59 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 170 etxebizitza zeuden, 159 familiaren etxebizitza nagusia ziren, 7 bigarren erresidentzia ziren eta 4 hutsik zeuden. 151 etxeak ziren eta 19 apartamentuak ziren. 159 etxebizitza nagusietatik 127 bere jabearen bizilekua ziren, 19 alokairuan okupaturik zeuden eta 13 doan lagata zeuden; 1ek gela bat zuen, 6 etxek bi zituzten, 10 etxek hiru zituzten, 30 etxek lau zituzten eta 112 etxek bost zituzten. 146 etxek euren parking plaza propioa zuten azpian. 57 etxetan ibilgailu bat zegoen eta 86 etxetan bat baino gehiago zituzten.\nWaldhouse udalerriko biztanleria-piramidea 2009an .\n2007an lan egiteko adina zuten pertsonak 243 ziren, horien artean 178 aktiboak ziren eta 65 inaktiboak ziren. 178 pertsona aktiboetatik 158 lanean zeuden (95 gizon eta 63 emakume) eta 20 langabezian zeuden (6 gizon eta 14 emakume). 65 pertsona inaktiboetatik 18 erretiraturik zeuden, 17 ikasten zeuden eta 30 "bestelako inaktibo" gisa sailkaturik zeuden.\n2009an Waldhouse udalerrian 160 unitate fiskal zeuden, 393 pertsonek osaturik. Pertsona bakoitzeko diru-sarrera fiskalaren mediana urteko 17.675 euro zen.\n2007an zeuden 4 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 1 eraikuntza enpresa zen eta 1 ostalaritza eta jatetxe enpresa zen.\n2009an zeuden norbanakoentzako 2 zerbitzu publikoetatik, 1 igeltseroa zen eta 1 jatetxe.\nWalschbronn (1,2 km)\nBousseviller (2,5 km)\nBreidenbach (3,4 km)\nLiederschiedt (3,4 km)\nRolbing (3,6 km)\nHanviller (4,5 km)\nRoppeviller (5,5 km)\nLengelsheim (5,7 km)\nSchweyen (5,9 km)\nBNF: 152662384 (data)\nOrriaren azken aldaketa: 6 urtarrila 2020, 17:47.